Tradizioa eta berrikuntzaren inguruko iritzi trukea sortu da dantzan posta zerrendan. Abiapuntua Berrian kantari flamenko bati egindako elkarrizketa izan da, kazetariak euskal dantzak orain 100 urte bezala dantzatzen eta interpretatzen direla esaten baitu bere galderan Josu Garatek erantzun ...\nAtaunen izan nintzen larunbatean, Beasaingo Aurtzaka dantza taldearen Goierriko dantzen ikuskizunarekin gozatzen. Talde xume batekin, baina dantza tradizionalen ezagutza sakonarekin, antzokiaren aukerak eta ikuskizunaren erritmoa sentsibilitate handiz erabilita egin daitekeen saio on baten ered...\nAurten goiz datoz inauteriak, otsailaren 8an da inauterietako asteartea, eta otsailaren 5ean inauterietako larunbata. Ondorioz ospakizunen pilaketa gerta daiteke hainbat tokitan, Santa Ageda, Kaldereroak eta Inauteriak denak aste buru berean pilatu daitezke eta. Baliteke toki batzuetan gauza...\nPortugaleteko Nazioarteko Folklore Jaialdiak 30. ekitaldia izan du aurten. Hiru hamarkadatan lan eskerga egin du jaialdiak folklorearen alorrean. Ehunka eskualdetako dantzak eta tradizioak ikusteko aukera eskaini digu eta irekitako bidea joan-etorriko norabideetan erabiliz, nazioarteko hamaika bazt...\n1970-1971 urte bitartean Caro Baroja anaiek, Pio eta Juliok grabatu zuten Navarra: Las cuatro estaciones pelikula. Orain DVD formatuan berrargitaratu du Nafarroako Gobernuak. Urtaroen erritmora Nafarroako bizimodu tradizionalen hainbat irudi bildu zituzten Caro Baroja anaiek. Inauteriak, erromeri...\nZorionak eta 2005 urte berri on!\nAurtengo gabonetan gure etxeak atera dituen postalak. Hau Izarrena Beste hau Andonirena Eta azkenik biak batera ...\nEuskal dantzaren pattal aldiaz eta alor honen iratzartzeaz idatzi du berriki Jose Inazio Ansorenak ARGIAren orriotan. Hoberako aldaketak gertatzen ari direla antzeman du Ansorenak. Zenbait dantzari eta emanaldiren kalitatea, eta egoera aztertzeko ekimenak ditu irudipen horren oinarri. Azaroko azk...\n« Aurreko 10 elementuak Hurrengo 10 elementuak » 1 ... 241 242 243 244 245 246


Askatasunez haurdun gaude, konspirazio bat gara [Huggins | Shakur] [samizdat] • ZUZEU\nAskatasunez haurdun gaude, konspirazio bat gara [Huggins | Shakur] [samizdat]\nAndreas eta Gudrun\nZorionez, panfleto hau egin genuenetik albiste onak izan ditugu. Pasaporterik gabe, atxilotu ostean eta hamabostero epailearenera joango dira atxilotutako Herrirako 18 kideak. Hori da egungo demokrazia: okerrena erakusten du oso txarrak ona dela eman dezan. Baina tamalez, kartzelaren gaia ez da konpondu. Ez Errusian, ez AEBtan ez eta Espainiako Erreinuan ere.\nEz zaigu ahazten Brechtek esaten zuena: «ez da justua ontasuna ahuleziarekin lotzea». 5 eta 9 urte arteko kartzela zigorra eskatu diete Mugituko kideei hiru tarta aurpegi batean jartzeagatik. Lirikaren garaia da eskubide galera masiboaren garaia delako. Eta horregatik honakoan bi preso, bi poeta.\nHemen duzu Ericka Huggins eta Assata Shakur panteren poesia, pdfan:\nKartzelak eraitsi, finantzen mundua atxilotu!\n[2013ko iraila Iruñea–Hernani–Bilbo–Gasteiz–Toulouse\nEricka Huggins & Assata Shakur & Gudrun Ensslin & Andreas Baader\nEricka Huggins 1969an atxilotu zuten konspirazioa egotzita. 18 urte zeuzkan. Pantera Beltzen Alderdiko liderra zen. 19rekin ama izan zen eta hiru astera bere senarra hil zuten UCLAko campusean. 2 urtez itxaron zuen epaiketa eta azkenerako kargurik gabe gelditu zen. 1972an gelditu zen aske eta Pantera Beltzen Udalerrien Arteko Komunikazio Zerbitzuko kide egin zen. Huey P. Newtonekin Insights and Poems argitaratu zuen 1974an. Jarraian duzun olerkia Angela Y. Davisen kartzelaldiaren aurkako testu bilduma kolektibotik hartu dugu (If they come in the morning…, Orbach and Chambers, 1971 Londres).\nAssata Shakurek bere bizitza itzel kontatzen du berriki espainieratu duten autobiografian. 1987an idatzi zuen Assata: An Autobiography (Lawrence Hill Books, 1987 Chicago), bertan 20 poema daude. Hemen 4 dauzkazu, gaurko gaiari lotuenak daudenak. Baina zoaz autobiografiara zorroztasun garratza dauka eta errelato gutxi daude hain sinesgarriki artikulatuak lehenengo pertsonatik. Assata Shakur da AEBtako FBIren bilatuenen zerrendan egon den lehenengo emakumea, aurten bere gorpuarengatiko saria bikoiztu dute, 2 milioi dolar. Berak ez zuen Wemer Foester hil. Assata Shakurek kartzelatik ihes egin zuen eta 1984an Kubara heldu zen. Lehenago kartzelaz kartzela egon zen AEBtan, torturatu zuten, zoratu zen ia. Baina, berak dioen bezala, zutitzen jarraitu zuen, eta askoz modu hilgarriagoan.\nAltua, argala, soila\nsoila naiz ni\njendea maite dut\nnatura maite dut\nmaitasuna maite dut\nezer berezirik ez\narimentzako hormak direlako ere\nhesi guztiak ken balitezke\neta ibili/ hitz egin/ dantza bagenezake\nlotura psikologiko, espiritual\ngutariko guztiak munduko\naskatasun maitale guztiak, baina bereziki,\noraintxe bertan – presoak.\nJarrai ezazu orain.\nJarrai ezazu tradizioa.\nDenboraren haurtzarotik jarraitu du Beltzen Herriak\nGhanan eta Malin eta Tunbuktun\nZuhaixketan ezkutatu ginen\nesklaboen jabeak etorri zirenean\nEta unea heltzean,\njauzi egin genuen eta ustezko jabeen\nbizitza lantzaz ireki genuen.\ngeure buruak ozeanoetara jaurtiaz.\nGure harrapatzaileen eztarriak moztu genituen.\nHaien zartailuak hartu genituen.\nEta haien itsasontziak.\nOdola Atlantikoan isuri zen–\neta ez zen guztia gurea izan.\nAndereñoa artsenikozko sagar tartaz elikatu genuen.\nEstalpetik aizkorak lapurtu genituen.\nJabearen burua xehatu genuen.\nKorri egin genuen. Borrokatu genuen.\nTren bat antolatu genuen.\nSare klandestino bat.\nEztabaidetan eta kaleko borroketan.\nAbestietan eta kantatetan.\nOlerkietan eta blues kantetan\neta saxofoien oihuetan,\nIkasgeletan eta elizetan,\neta epaitegietan eta kartzeletan,\nTribuna inprobisatuetan eta piketeetan.\nAsistentzia sozialaren ilaretan, langabetuen ilaretan.\nGeure bizitzak ilaran,\nEserialdietan eta otoitzetan\neta martxetan eta heriotzetan,\nMissouriko gauerdi hotzetan\neskopetekin lintxatzaileei aurre egiten.\nBrooklyngo kaleak erretzen.\nHarriak errifleen kontra jaurtitzen,\nMangeren eta bulldogen kontra.\nBorren eta balen kontra.\nTankeen eta negar gasen kontra.\nOrratzak eta urka-bilurrak.\nBonbak eta jaiotza kontrolak.\nSelman eta Sanjuanen.\nBrazilen eta Bostonen,\nGezurren artean eta nekearen artean,\nakatsen eta zoramenaren artean.\nMinaren eta gosearen eta frustrazioaren artean,\nTradizioa jarraitu genuen.\nTradizio indartsua jarraitu genuen.\nTradizio harro bat jarraitu genuen.\nTradizio Beltz bat jarraitu genuen.\nPasaiezu zure haurrei.\nUste dute hil zaituztela.\nBaina atzo ikusi zintudan,\nzutik eskuak poltsikoetan\negiaren ordua heltzeko zain.\nIkusi zintudan zeure «doazela pikutara» irribarrearekin, begi gorrituak,\nzeure bihotza askatasuna ponpatzen\nikusi zintudan atzo.\nAzal beltza, izerditsua, distiratsua,\nuztaira zeure bonba baloia jaurti duzu\nHurrengoan ez da partidarik egongo\nez zarelako jokatzen arituko.\nBaina atzo ikusi zintudan\nbizkarra horman jarrita,\ngiharrak kateen aurka tenkatuz,\nbegiak egiaz xurgatuta.\nZeure ezpainek ahoskatzen dute.\nBihotza nola maitatu ikasten.\nBurua nor gorrotatu ikasten.\nOdol gaztea ezin da alferrik galdu\nxiringetan, ezta tabernetako lurretan,\nezta atzerriko lurretan\nbeste odol gazteen askatasuna atzeratzen.\nEz dugu odol nekaturik behar.\nEzta odol anemikorik ere. Ez dugu\nodolbildurik behar geure gorputz berrian.\nBaina atzo ikusi zintudan.\nOdol gazte horiek guztiekin\ntransfusio bat egin dizute.\nOdol gogor horiekin guztiekin.\nOdol aberats horiekin guztiekin.\nOdol haserre horiek guztiak zeure zainetan\nMaitasuna da kontrabandoa Infernuan,\nzeren maitasuna da barroteak\njaten dituen azido bat.\nBaina zu, ni, eta biharra eskutik helduta,\nolatuak egiten ditugu,\nborroka biderkatuko delako.\nZerrak bi aho ditu.\nFusilak bi kanoi dauzka.\nAskatasunez haurdun gaude.\nKonspirazio bat gara.\nNegar egin nuen.\nEta zutitzen jarraitu nuen.\nPixka bat polikiago.\nEta askoz modu hilgarriagoan.\nandreas eta gudrun, assata shakur, ericka huggins, herrira, mugitu, umps\nAndreas Bernd Baader (1943ko maiatzaren 6a) Alemaniako ezker muturreko Armada Gorriaren Fakzioaren (R.A.F.) sortzaileetakoa da, astia duenean margotzen du. UMPS Angiolillo PamphletistInen zelulako kide da. ||| Gudrun Ensslin (1940ko abuztuaren 15a) Alemaniako ezker muturreko Armada Gorriaren Fakzioaren (R.A.F.) sortzaileetakoa da. Hegelen ondorengoa da, biolina jotzen du idazteaz gainera. UMPS Angiolillo PamphletistInen zelulako kide da. ||| [zuzeu.com [g.ensslin&a.baader-blog [@andreas_gudrun-twitter [andreasetagudrun@gmail.com [zureAuzokoHorman [samizdatElebiduna\nPolizia serieak (eta 2)\nMarkel Olano bere (twitterreko) bakardadean\nLanbide: Ikastaro guztiak gaztelaniaz\n[Txiorik Onena] 2022ko 2. astea\nIrale formazioarekin hartutako neurriaren aurrean, irakasle baten bizipena\nÇuca eta hica


Apirilaren 4tik ekainaren 30era bitartean, PFEZren kanpaina egingo da Bizkaian - Ekonomiaren KZ\nApirilaren 4tik ekainaren 30era bitartean, PFEZren kanpaina egingo da Bizkaian\nBizkaiko PFEZaren aitorpenaren kanpaina apirilaren 4tik ekainaren 30era bitartean egingo da, eta hiru bidetatik aurkeztu ahal izango da: aurrez aurrekoa ( % 72,6 langile gehiago), digitala eta telefono bidezkoa.\nErrentaren kanpaina berri hau ostegun honetan aurkeztu dute prentsaurrekoan Jose Maria Iruarrizaga Ogasun diputatuak eta Iñaki Alonso Ogasun zuzendariak.\nAgerraldian azaldu dutenez, apirilaren 4an hasiko da errenta-aitorpena aurrez aurre, telefonoz edo Internet bidez aurkezteko epea, eta pertsona bakoitzak hiru aurkezpen-kanaletako edozein aukera dezakeela nabarmendu dute, bai bulegoetan, bai telefonoz, bai Internet bidez “aitorpena aurkezteko izapide guztiak” egin baitaitezke.\nIruarrizagak azpimarratu du giza baliabideen eta baliabide materialen “hedapen” handia egin dela “zerga-betebehar” hori bete behar duten zergadunei arreta eman ahal izateko.\nErrenta-gutunak apirilaren 4an bidaliko dira, eta egun horretatik aurrera zergadun guztien errentaren zirriborroak Aldundiaren egoitza elektronikoan egongo dira eskuragarri.\nBizkaiko Ogasuneko arduradunek adierazi dutenez, pertsona guztiek izango dute aitorpenaren zirriborro bat, Foru Ogasunak dituen datuekin egina, aitorpena aurkezteko datuak falta badira soilik berrikusi eta osatu ahal izateko.\nPertsona bakoitzak bere aitorpen-zirriborroa kontsultatu eta osa dezake, eta aitorpena aurrez aurre, telefonoz edo interneten aurkez dezake. Gainera, edozein zalantza edo kontsulta izanez gero, Aldundiak 94.608.3000 telefonoa jarriko du.\nZehazki, 2021eko ekitaldiari buruzko datu ekonomikoak (etekinak zein atxikipenak) dituzten pertsona guztiek apirilean zehar jakinarazpena jasoko dute. Jakinarazpen horretan, Ogasunak adieraziko die aitorpena aurkeztu behar duten, zergak ordaintzeko aukerarik onena zein den (banaka edo batera) eta zirriborroaren behin-behineko emaitza.\nHalaber, Bak gakoa aktibatzeko kode bat emango zaie identifikazio digitaleko sistema hori eta ordezkaritza-gakoa ez duten pertsonei, beste pertsona batek errenta-kanpainaren izapideak bere izenean egin ahal izan ditzan. Ordezkaritza-gako hori ez zaie bidaliko adingabeei, hildakoei eta mendeko pertsonei.\nJakinarazpenak apirilaren 4tik aurrera kontsultatu ahal izango dira egoitza elektronikoaren sarrera-erretiluan, eta postaz ere bidaliko dira. Posta-bidalketak apirilaren 4an hasiko dira, eta apirilaren 25eko astean amaitzea aurreikusten da, egunean 100.000 gutun bidaltzeko neurriarekin.\nAurten berriro aurrez aurre egiteko aukera\nAurrez aurreko arreta indartu egingo da aurten, langile gehiagorekin; izan ere, iaz 73 pertsona aritu ziren kanal horretan, eta aurten 126 izango dira, hau da, % 72,6 gehiago. Aurreko kanpainan 6.960 pertsona artatu ziren kanal horretatik, eta aurten 108.000 inguru izango direla uste dute.\nArreta hori Foru Ogasunaren hamar bulegoetan eta Aldundiaren Gertu bulegoetan eskaintzen da, Balmasedan, Barakaldon, Basaurin, Bermeon, Bilbon, Gernika-Lumon, Getxon, Mungian, Durangon eta Portugaleten. Arreta ordutegia lanegunetan izango da, goizez eta arratsaldez, 08: 30etik 19: 00etara.\nAzaldu dutenez, foru bulegoetara joateko, aldez aurretik hitzordua eskatu behar da www.bizkaia.eus/renta webgunearen bidez edo Errentaren aurretiko hitzorduaren telefonoaren bidez (94.406.66.00). Harreman horretan, eskatzaileari jakinaraziko diote zer dokumentazio eraman beharko duen berarekin lehen bisitan aurkezpena osatu ahal izateko. Hitzordua eskatzeko epea apirilaren 1ean irekiko da.\nTelefono bidezko laguntza eta aurkezpenerako, 6083000 errenta-telefonoa (94) izango da, eta lanegunetan 311 agentek hartuko dute, 08: 30etik 19: 00etara.\nAzaldu dutenez, garrantzitsua da kontuan hartzea zergadunak bere nortasuna egiaztatu behar duela bere datu pertsonal edo ekonomikoen edukira telefonoz sartzeko, eta bere Bak gakoaren edo bere errenta-gutunean jasotako aktibazio-kodearen bidez izango dela.\nBestalde, izapidetze digitala aukeratzen duten zergadunek www.bizkaia.eus/renta webgunean eta Errenta Bizkaia Errenta telefono mugikorretarako aplikazioan egin dezakete. Bi kasuetan beharrezkoa da identifikazio elektronikoko baliozko sistema batekin identifikatzea. Bat ere ez baduzue, Bak gako propioa sor dezakezue, zure errenta-gutunean jasotako aktibazio-kodea erabiliz.\nZehaztu dutenez, bai webgunean, bai app-an, zergadunek apirilaren 4tik aurrera izango dute beren zirriborrora sartzeko aukera, hura berrikusteko, behar izanez gero osatzeko eta aitorpena aurkezteko.\nItzultzeko edo sartzeko epeei dagokienez, adierazi dute, emaitza itzuli beharrekoa bada, zergadunak zazpi eguneko epean jasoko duela dagokion diru-sarrera bere banku-kontuan, zergadunak aurkeztutako datuen eta Ogasunak dituen datuen artean desadostasunik ez badago behintzat.\nZirriborroa osorik duten eta itzuli beharreko emaitza duten pertsonek, zirriborroa aurkezteko edo aldatzeko ekintzarik egiten ez badute, uztaileko lehen egunetan automatikoki jasoko dute diru-sarrera, errenta-aitorpena aurkeztera behartuta egon ala ez.\nSartu beharreko emaitza duten aitorpenen kasuan (ogasunaren alde), emaitza zergadunaren banku-kontuan zordunduko da kanpaina amaitu ondoren, aurkeztu den ala ez kontuan hartu gabe.\nOgasuneko diputatuak adierazi duenez, iaz Errenta kanpaina aurkezteko eredu berri baten lehen urtea izan zen, eta “geratzeko etorri da”, baina ekitaldi bakoitza “beharretara” egokitu behar da. Iruarrizagak adierazi duenez, iaz, maiatzaren hasierara arte, osasun-alarmako egoeran zegoen, eta, beraz, “Denak du eragina”.\nAzpimarratu duenez, aurten ez dirudi alarma-egoerarik egongo denik kanpaina garatzen denean, eta, beraz, “Aurrez aurreko arreta behar duten pertsonei arreta eman ahal izango zaiela” uste du. “Baina hori etengabeko hobekuntza-prozesua da Ogasunean, eta, aurten gertatzen denaren arabera, datorren urteko errentara berriro egokitu beharko dugu”, gaineratu du.\nAzkenik, Bizkaian errenta-aitorpena Internet bidez aurkezteko betebeharra deuseztzat jotzen zuen epai berriagatik zalantzan jarrita, Jose Maria Iruarrizagak adierazi du ebazpen horrek ez diola eragiten errenta-kanpainari, eta, beraz, ez duela eraginik izan horren inguruan hartutako erabakietan.\nGogorarazi duenez, Bizkaiko ahaldun nagusiak adierazi du azaroan aurrekontuak aurkeztean aurreratu zutela Errenta kanpaina horri ekiteko partidak handituko zirela. “Hor, telefono bidezko prestazioagatiko gastu handiagoaz eta langileen kapituluko gastu handiagoaz hitz egiten dugu”, adierazi du Iruarrizagak, eta iaz aurrez aurreko, telefono bidezko eta arreta digitaleko arreta ere izan zela gogorarazi du.\n← Basurtuko bihotzeko kirurgia ixteak zerbitzuaren kalitatea kaltetuko du\nEuskal enpresen konfiantza hobetu da 2022ra begira →\nLan-ikuskaritzak 16.000 kontratu baino gehiago mugagabe bihurtzen ditu


Binilozko zoladurak | Consumer\nErraz instalatzen eta mantentzen da, orbanekiko erresistentzia handia duelako, baina altzariek kalte egin diezaiekete.\nIrudia: Dan Paluska\nDiseinuko lurzoruak. Estilo klasikoetatik eta, bereziki, zeramika eta zura bezalako material tradizionaletatik ihes egiten dutenentzat, binilozko zoladurak irtenbide bat dira. Mantentze-lan erraza, kolore eta estilo ugari, zura edo marmola imitatzeko gai direnak, eta higadurarekiko erresistentzia handia.\nPoliuretanoa, PVCa edo beira-zuntza bezalako material plastikoz osatutako oinarria dutenez, lurzoru horiek eutsi egiten diete urradurari, urradurei, boligrafo-orbanei edo errotuladore-orbanei, eta hautsaren itsaspena murrizten dute, trapu batekin erraz kentzen baita. Alde horretatik, bereziki erabilgarriak dira haurrentzako geletan, ikastetxeetan, ospitaleetan edo dendetan, pertsonen joan-etorria ongi jasaten baitute eta inguruneak pertsonalizatzen baitituzte.\nDesabantailen artean, binilozko zoladuraz apaindutako gelak okupatzen dituzten altzariek hanken babesa izan behar dute, kaltetu edo marka utz baitezakete. Altzariek eta gurpildun aulkiek, berriz, batzuetan hondatu egiten dute, gainazala ukitzean.\nLurzoru sintetikoak biribilkian eta lauzetan merkaturatzen dira instalazioa errazteko. Emaitza itxura jarraitua duen lurzorua da, eta jarri ondoren zapal daiteke. Zuzenean aurreko zoladuraren gainean jartzen da, baina ez da ondo konpontzen zura ukitzean.\nZuzenean aurreko zoladuran finkatzen da eta jarri ondoren zapal daiteke\nKomeni da materiala lurrean zabaltzea instalatu aurretik, gelako tenperaturara eta hezetasun-mailara egokitu dadin. Bi faktore horiek eragina dute zoladura berrian, eta hura uzkurtzea edo dilatatzea eragiten dute; beraz, komeni da halako mugimenduak egitea zoladura jarri aurretik. Halaber, ziurtatu behar da gainazala leuna, nibelatua eta egoera onean dagoela.\nBestalde, lauzak edo biribilkia gainazalera behar bezala doitzeko, zerra edo kuter batekin mozten dira piezak. Kontuan hartu behar da lauzak paretatik zentimetro batera finkatu behar direla, dilatatu eta uzkurtu ahal izateko; biribilkia, berriz, lehenik izkinetan moztu behar da, ondo leundu behar da burbuilarik gera ez dadin, eta, azkenik, egin behar da perimetro osoan. Sarritan, lauzek artekak izaten dituzte alboetan, bata besteari lotzeko, itsasgarririk gabe. Biribilkiak, oro har, kola edo alde biko zintarekin itsasten dira.\nBeste aukera bat: erretxinazko lurzoruak\nZoladura apaingarriak modan daude. Horiekin, zoruak kolore eta diseinu ausartekin pertsonalizatzen dira. Hala, material plastikoekin batera, erretxina polimerikoz eta beste partikula batzuez egindako zoladurak sortu dira, kolore eta testura berriak lortzeko.\nEmaitza iraunkortasun handiko lurzoruak dira, oso erabiliak espazio iragankorretan eta junturarik gabekoetan. Erraz jartzen dira hainbat euskarritan, bereziki hormigoian, obrarik egin beharrik gabe. Horien gainean diseinu esklusiboak edo logotipoak jar daitezke. Mantentzeari dagokionez, erraza da: urez bustitako zapi batekin garbitzen dira, edo produktu ez-agresiboekin. Ez da disolbatzailerik erabili behar.\nbiniliko erresistentzia instalación-eu lurzoruak mantenimiento-eu


Michael Hanekek telesail bat, etorkizun distopiko batean girotutakoa, zuzenduko du, hainbat zinemagileren bideari eta errealitateari berari jarraikiz. «Ez dago oraingoa baino garai egokiagorik egitasmo honetarako», adierazi du ekoizleak, argitu gabe telesail baterako edo errealitate distopiko bat pantailaratzeko ari den.\nInguruari begiak ñarrotuta begiratu besterik ez da egin behar erantzuna topatzeko: EAEn gehien ikusten den telebistak filtratu duenez, Carles Puigdemontek, behin etete klausula ordainduta, «procès» delakoa amaitutakotzat eman du eta bere jarraitzaileei eskainitako agur bertsoan ondarruera erabili izanak ezustean piztu ditu sumindurarik suharrenak. Batuaren koloreak sentitzen ez dituelako (saldutako halakoa), Euskaltzaindiak Madrilgo Justiziaren Ministerioari eskatu dio malguago jokatzeko eta haren ponte izena bi generoentzat onargarria izateko; horretarako espresuki enkargatutako txosten baten bitartez. Baina Espainiako Gobernuak Nafarroan duen delegazioak berehala helegitea jarri dio, ildo horretan zuzendutako edozein ikerketa gelditzeko eskatuz. Badaezpada Auzitegi Konstituzionalak bertan behera utzi du (atzoko) super ilargi urdinaren lau minutu, plagioagatik.


HAMARVIK Malgukizko lastaira - sendoa, beix iluna - IKEA\nHAMARVIK Malgukizko lastaira\nHAMARVIK Malgukizko lastaira, sendoa, beix iluna, 135x190 cm\n4.2 131 Iritziak\nIrmotasuna eta leuntasuna ados jartzen dira, onena eskaintzeko. Oinarri irmoa betegarri biguneko geruza eskuzabal batekin konbinatuta, goi-mailako erosotasuna emateko. Irakurri gehiago\nTamaina: 135x190 cm\n135x190 cm Hautatuta.\nIrmotasuna: Sendoa/beix iluna\nIrmotasun ertaina/beix iluna\nSendoa/beix iluna Hautatuta.\nBonnell malgukiek gorputz osorako sostengua eskaintzen dute. Horrek ondo lo egingo duzula ziurtatzen dizu.\nBetegarri malguko geruza lodiak oinarri erosoa emango dizu.\nLastairaren goiko aldeko ehun elastikoa zure gorputzera egokitzen da erosotasun handiena izan dezazun.\nEz da beharrezkoa biratzea. Alde batetik bakarrik erabiltzeko diseinatu da.\nKiribilduta saltzen denez, errazago eramango duzu etxera.\n25 urteko bermea. Berme-liburuxkan aurkituko dituzu baldintza orokorrak.\nOsatu xafla-somier batekin edo ohe-oinarriarekin.\nLastairak aparteko usain bat aska dezake paketea irekitzerakoan. Usain hau ez da arriskutsua edo kaltegarria eta pixkanaka desagertzen da. Usain hau azkarrago ezabatzeko, aireztatu lastaira eta garbitu xurgagailuarekin.\nGure lastaira guztiak berehala erabil daitezke. Lastairari bilgarria kentzen zaionean, lastairak ez du jatorrizko forma berreskuratzen 72 ordu igaro arte. Gainera, zure gorputzak aste batzuk beharko ditu lastaira berrira ohitzeko.\nTapizeria garbitzeko bereziak diren produktuekin garbitu.\nEstalkia, alboa/ NOTRANS:\nEstalkia, beheko aldea/ NOTRANS:\nPoliuretanoa 25 kg/m3, NOTRANS\nPoliuretanoa 28 kg/m3\nLuzera: 139 cm\nPisua: 22.00 kg\nDiametroa: 42 cm\nBiribilkatuta: garraiatzeko erosoa eta askoz gehiago\nGure koltxoi eta koltxoitxo gehienak biribilkatuta saltzen ditugu. Hala, tokia eta garraio-kostuak aurrezten ditugu; horrela, karbono-aztarna ere murrizten dugu. Hori, jakina, prezioan ere islatzen da. Koltxoia erraz eraman ahal izango duzu etxera eta merkeago, gainera. Horrela denok irabazten dugu, baita ingurumenak ere.


"Egoeraren zentzugabekeria" salatu du Eneko Ibargurenek Intxaurrondotik aterata - Azpeitia - uztarria.eus\n"Egoeraren zentzugabekeria" salatu du Eneko Ibargurenek Intxaurrondotik aterata\nUztarria.eus 2015-01-14 19:35\nLangileen aurkako delitua egotzita deituta, Intxaurrondoko Guardia Zibilaren koartelean izan da arratsaldean azpeitiarra, 2013ko Herrira-ren kontrako sarekadan atxilotutako gainerako gipuzkoarrak bezala. Guardia zibilen galderak ez dituzte erantzun. Egin dizkieten galderek "ez daude akusazioarekin lotuta", dio Ibargurenek, "atxilotu gintuztenean egin zizkiguten galdera berdinak izan dira". Beraien abokatuak atxilotu dituzten astean etorri zaie Herrira-ren sarekadakoei akusazio berria.\nEneko Ibarguren azpeitiarra Intxaurrondoko koartelean izan da arratsaldean, goizean Guardia Zibilak deklaratzera deitu ondoren. Langileen aurkako delitua egotzita deitu dituzte Ibarguren eta harekin batera 2013an Herrira-ren kontrako sarekadan atxilotutakoak, baina guardia zibilek bestelako galderak egin dizkietela adierazi du azpeitiarrak. "Herrira-koak al garen, noiztik eta Herrira-n zer ardura dugun edo izan dugun galdetu digute". Konfiantzazko abokatuak lagunduta agertu da Intxaurrondon Ibarguren, baina ez bere orain arteko abokatuarekin, asteleheneko operazioan atxilotutakoen artean dagoelako.\nGuardia zibilek egindako galderei ez diete erantzun Ibargurenek eta gainerakoek, "epailearen aurrean soilik" erantzungo dutela esan diete. "Beraiek [Guardia Zibilak] ez daukatela instrukzioa esan digute, Auzitegi Nazionalarena dela, eta Herrira-ren eta abokatuen kontrako operazioarekin lotuta dagoela", azaldu du azpeitiarrak. Ibargurenek "egoeraren zentzugabekeria" nabarmendu du: "Akusazioa delitu ekonomikoa eta langileen aurkakoa bada, egin dizkiguten galderak ez dira logikoak. Ez daude akusazioarekin lotuta, atxilotu gintuztenean egin zizkiguten galdera berdinak izan dira. Bi astean behin joaten gara epaitegira, sinatzera. Eta justu gure abokatuak atxilotu dituztenean deitzen gaituzte guardia zibilek. Horrek guztiak erakusten du egoeraren zentzugabekeria".\nIldo beretik, Herrira-ko jendearen lana "akusazio berriak dioenaren justu kontrakoa" dela adierazi du Eneko Ibargurenek. "Presoen eskubideen defentsan eta indefentsioan dauden pertsonei laguntzeko egin dugu lana. Lasai esan dezakegu hori", gaineratu du.


Garalar-maralar eta mendien istorioak | Ibaizabal\nGaralar-maralar eta mendien istorioak\nNoiz argitaratua 2020/06/26\nIbaizabal argitaletxeak Garalar-maralar bilduma ilustratua aurkeztu du\n● Landarlan Ingurumen Elkarteak sustatu eta Ibaizabal argitaletxeak plazaratutako bilduma.\n● ‘Garalar-maralar’ bilduma ilustratuak Aralarko mendietara hurbildu nahi du irakurlea.\n● Patxi Zubizarretak idatzitako eta Jokin Mitxelena ilustratutako bilduma.\n● Hauek dira bildumaren helburu nagusietako batzuk: naturara hurbiltzea, inguruko parajeak ezagutzea, natura zaintzen eta maitatzen ikastea, naturaren garrantziaz jabetzea.\n● Bildumak lau izenburu ditu: -Goliat eta izarrak-, -Joanes eta kanpaiak-, Aiert eta herensugea- eta –Maren eta azeria-.\nDurangon, 2020ko uztailean. Liburuak irakurriz bidaiatu egin ditzakegu, gertuko zein urrutiko lekuak ezagutzeko aukera paregabea izanik. Horixe da Landarlan Ingurumen Elkarteak sustatu eta Ibaizabal argitaletxearen eskutik plazaratu den Garalar-maralar bildumaren kasua.\nOrdiziako Patxi Zubizarreta idazlearen testuak, eta Donostiako Jokin Mitxelena marrazkilariaren irudiak, Aralarko mendietara hurbilduko gaituzte, bertako bidexka, tontor eta kobazuloetan sartuz, Joanes artzaina, Goliat txakurra eta Aiert eta Maren anai-arrebak protagonista dituzten abenturen eskutik.\nLau izenburuk osatzen dute bilduma, eta bakoitza Aralarreko leku desberdin batean kokatzen da. Goliat eta izarrak da lehenengoa, eta, idazlearen hitzetan, “Txindoki agertzen da, arrezife moduan, lehen egondako itsaso baten aztarna dena”. Bigarrenaren izenburua Joanes eta kanpaiak da: Amezketa, Balerdiko medi tontorra eta meategien mundua irudikatzen ditu. Aiert eta herensugea, hirugarrenaren muina Nafarroan kokatzen da: Lekunberriko inguruak, Mendukiloko kobazuloa, San Migel eta bertan dagoen herensugea… Zubizarretak azpimarratzen duen moduan “irakurleari gerturatzeko mitologia, etnografia, geologia… baina modu literario eta dibertigarri batean kontatuta”. Laugarren liburuak, Maren eta azeria, Oiduiko marroia, Alotza, ardiak eta artzainaren bizimodua agertuko digu. Kontuan izan behar dugu Zubizarretaren “aitona, Aralar inguruan artzain ibili” zela eta Mitxelenaren “aita, 11 urterekin, Zaldibiako artzain batek morroi bezala hartu” zuela.\nIrakurketarako eskaintza ezezik, bilduma hau Aralarrera bertaratzeko gonbita ere bada. Konfinamenduaren irteeran gauden une honetan, eta azkeneko hilabeteetan bizi izan dugunaren ostean, Patxi Zubizarretak dio: “neska-mutikoek eta denok, natura defizit handia dugulako, pantailari itsatsiak egon garenez azken hilabeteotan… mendira gerturatzeko gonbitarekin nator”.\nMarrazkilariaren irudiek inguruneari erreparatzen diote, eta artzain izandako bere aitarengandik jasotako hainbat xehetasun topatu ditzakegu. Zubizarretaren hitzetan, Mitxelenak egindako lanak “haur literaturaren alderdirik onenetakoa transmititzen du, hau da, ludikotasuna, bizi poza… Pertsonaiak dibertigarriak dira, eta natura oso gertukoa egiten du, usaindu egiten da berdetasuna, haizea, ura, lurra… arnasa ematen du”.\nGaralar-maralar bildumaren izena kontuan hartuz, hona zer ondorioztatu ditzakegun: bat, bilduma honek Aralarrekin lotura estua duela; bi, “Garalar hitzak «gara» du bere baitan, gu ere inplikatzen gaituelako, baina guk ere ingurune hori zaindu egin behar dugu”; hiru, “maralar hitzarekin osatu dugu hitz jokoa, elurraren mara-marari keinu eginez, natura poliki-poliki zaindu behar dugun zerbait delako”.\nBilduma zazpi urtetik gorako haurrentzat dago pentsatua. Bere helburu nagusietako bat haurrak naturara hurbiltzea da eta, inguruko parajeak ezagutuz, natura zaintzen eta maitatzen ikastea, naturaren garrantziaz jabetzea. Idazlearen hitzetan “bilduma honek proposamen bat egiten du jabetzeko non bizi garen eta zer garen. Porlan artean bizi gara, baina gu ere natura gara”.\nBildumako protagonistak, Aiert eta Maren neba-arrebak, txangoak eginez, abenturak biziz eta Joanes artzainaren eskutik izango dute Aralar deskubritzeko aukera paregabea. Era berean, beren ahoetatik ezagutuko ditugu “beraien bizipenak: zer sentitzen den kobazulo batean argirik gabe geratzean, edo galduta sentitzen direnean lainoa sartu delako”.\nAralar mendilerro handia da, mendikate zabala, eta ezin da liburu batean sartu. Baina ipuinotan barneratzen bazara, mendi bat baino gehiago mundu bat deskubrituko duzu: itsaso zaharrak eta glaziarrak, leizezuloak eta amildegiak, pertsonaia harrigarriak eta animalia interesgarriak… Aralar zarela, Aralar garela sentituko duzu.\nHonekin zerikusia duten dokumentuak


Lekeitioko Kaleka jaialdia bueltan da, indarberrituta - Deia\nLekeitioko Kaleka jaialdia bueltan da, indarberrituta\nKale arteen jaialdiak 12 ikuskizun izango ditu uztailaren 9tik 11ra bitartean\nimanol fradua / lekeitio 21.06.2021 | 01:02\nOrain dela bi urteko Kaleka jaialdiko ikuskizun baten irudia. I. F\nOrain dela bi urteko Kaleka jaialdiko ikuskizun baten irudia.\nIndarberrituta, iazkoan bertan behera utzi behar ostean, bueltan da Lekeitioko kale arteen jaialdia, Kaleka. Mundu zabaleko jatorri ezberdinetako 12 ikuskizun izango dira udalerrian ikusgai uztailaren 9an, 10ean eta 11n. Antolatzaileek adierazi duten moduan, "aforo mugatua" izango dute emanaldiek, beste behin ere hiru izango direlarik lan-lerroak: Kaleka ofiziala, Kaleka Scratch delakoa, non sorrera prozesuan diren proposamenak izango diren ikusgai, eta Kalekaz Blai, herritarren parte hartzeari bideratuta. Abaroa jauregia, Eskola eta plaza Baltza dira Lekeition zehar hautatutako eszenatokiak.\nKoldo Goitia Lekeitioko alkatea, antolatzaileekin. Argazkia: L. U.\n"Edizio honetan jatorri ezberdineko 12 ikuskizun izango ditugu: besteak beste, Kolonbia, Txile, Katalunia, Gaztela eta Leon, Valentziar Erkidegoa, Madril eta, noski, Euskal Herritik etorritako konpainia eta kolektiboak", azaldu dute antolatzaileek. Formatuak ere, ugariak izango dira, eguneko ordu ezberdinetan gainera: dantza, zirkua, clown, keinu-antzerki, esperimentazio espazioa edota piroteknia ikuskizunak ikusi ahal izango dira. "Indarberrituta" iazkoan Kaleka ospatzeari uko egin ostean, 31. edizioa hala ere ezohikoa izango dela nabarmendu dute, osasun neurriak zuzen bete beharko direlako, zorroztasun osoz. "Lekeitioko Nazioarteko kale arteen jaialdiaren oinarri nagusietako bat parte-hartzea da, artista eta ikusleen arteko harremana bultzatuz. Argi dago, aurtengoan baldintzatuta ikusiko dela hau, baina modu desberdinak landuko dira ikusleak ere ikuskizunen parte sentiarazteko aukeratuak izan diren hiru guneetan: Abaroa jauregiko lorategia, plaza Baltza eta Eskolako patioa", diotenez. Sarrerak puntu horietan jaso ahal izango dira, ikuskizunak hasi baino bi ordu lehenago.\nHiru atal ezberdin\nOhi legez, hiru formatu ezberdin izango ditu Kalekak. Lehena, atal ofiziala, "non formatu ezberdinak lantzen dituzten konpainia eta kolektiboen lanak batzen" diren. Bertan izango dira Tiritirantes Circo Teatro, David Moreno Cia. & Cristina Calleja, Mireia Miracle Company, Producciones Sansegundo, Mortelo & Manzani, Teatro La Cosa, Nuc, Haatik Dantza Konpainia, Mr Copini eta Visitans konpainiak. Bigarrenari dagokionez, Kaleka Scratch delakoa, "garapenen edo sorrera prozesuan dauden lanak batuko ditu, kultur agente, artista, ikusle eta abarren arteko sormenezko elkar trukaketa garatzeko espazioak" eskainiko ditu. Edizio honetan Madrilgo Máximo Óptimo konpainiaren Mínimo Pésimo ikuskizuna izango da ikusgai.\nEta hirugarren atala, azkenik, Kalekaz Blai sekzioa izango da, "herritarren parte hartzeari bideratutako ekintzak proposatzen" dituena. "Aurten Urdaibaiko Txitatoki Zirko Eskolaren parte hartzea izango dugu, zirku tailer irekia proposatuz. Bost urte daramatza Urdaibain zirkua irakasten eta oraingo honetan bere ikasleak izango dira erakustaldia egingo dutenak. Ostean, denok probatu ahal izango ditugu zirkuko teknika", azaldu dutenez.


Etxerat AE - Aieteko testuinguruan, itxaropenez ikusten dugu sintonia politiko eta sozial nagusiak konponbiderako urratsak ematen asmatuko duela\nAieteko testuinguruan, itxaropenez ikusten dugu sintonia politiko eta sozial nagusiak konponbiderako urratsak ematen asmatuko duela\nETXERAT (2021-X-19). Gogoeta labur bat egin nahi dugu Aieteko Adierazpenaren 10. urtemugaren testuinguruan suertatu diren eginkizunen harira, izan ere itxaropenez ikusten dugulako sintonia politiko eta sozial nagusiak asmatuko duela konponbidean, bizikidetzan eta bakean aurrera egiteko behar diren urratsak ematen.\nEgun hauetan Aieteko Nazioarteko Jardunaldietan entzundako tonu orokorra eta ekarpen garrantzitsuak azpimarratu nahi ditu Etxeratek, aurrera egiten lagunduko duen kontakizun poliedriko horretarako egokia eta garai berriarekin bat datorren eztabaida-testuinguru lasaia proposatzeko. Euskal ezker independentistak urriaren 18an egindako Adierazpenaren balioa ere azpimarratu nahi dugu.\nGatazkaren biktima guztien sufrimenduaren aitorpena, denena, aspalditik proposatzen ari gara Etxerat-en, eta hala planteatu genuen 2019ko martxoko gure adierazpen publikoan ere, hain zuzen ere, hiru hamarkada baino gehiagoan sakabanaketak errepidetan eragin dituen 16 hildakoen eta mila zaurituen familia eta pertsonen mina ere ezagutzen dugulako.\nEra berean, salbuespeneko espetxe-politikaren amaierak ezin du itxaron ezta beste egun batez ere, espetxe-salbuespenari eusteak eta erbesteratuak eta deportatuak itzultzeko ezintasunak, herri honek konponbiderako eta bizikidetzarako egin behar duen bidea blokeatzen jarraitzen duelako. Gure senide presoek aspaldi hasi dute haien ibilbide juridiko-pententziarioa askatasuna eta birgizarteratzea helburu izanik, garai berriarekiko konpromisoa erakutsi dute eta egoera hori desblokeatzea saihestezina da.


China High Quality Display Medical Hozkailua (2-8 ° C) fabrikatzaileak eta hornitzaileak - Heli Hozkailua\nHasiera > Produktuak > Hozkailu Medikoa > Txertoaren hozkailua (2 â „ƒ ~ 8â„ ƒ) > Erakutsi hozkailu medikoa (2-8 ° C)\nPantailako hozkailu medikoa (2-8 ° C) farmaziarako, botiketarako eta txertoetarako aplikatu eta diseinatu da, +2 eta +8 gradu bitarteko kontrol erregulagarriarekin. Medikuntzako eta txertoen biltegirako irtenbide energetikoa eskaintzen du.\nMikroprozesadorearen tenperatura kontrolatzailea kanpoaldeko atearen irekiera minimizatzeko kokatuta dago, farmazia eta txertoen biltegiratutako edukia inguruneko tenperaturatik babesten laguntzeko. Uneko eta min / max tenperaturaren bistaratzea Celsius edo Fahrenheit-en ikus daiteke gradu hamarren hurbilenera arte. Pantailako hozkailu medikoak (2-8 ° C) entzuten duen eta ikusizko tenperaturaren alarma entzuten du unitatearen barrualdea barrutik kanpo badago. Alarma osagarrien artean, argindarraren hutsegiteen alerta, atea irekita dagoen alarma eta sentsorearen hutsegiteen alarma daude. pantailako txertoaren hozkailuak zikloa desizozteko erregulazio erregulagarria erabiltzen du tenperatura puntuak ekiditeko. Aire behartuaren hozketa optimizatua barneko haizagailuarekin, tenperatura egonkortasun bikaina eta uniformetasuna bermatzeko ateak ireki ondoren berreskurapen azkarrarekin. Plastikoz estalitako alanbre apal erregulagarriak 1/2 "-ko gehikuntzetan koka daitezke ia edozein tamainatara egokitzeko. Unitate honek LED argiztapena dauka kulunka-etengailuarekin. Beira tenplatutako kristalezko ate ateak barrualdeari ikuspegi osoa eskaintzen dio.\nIkusgai dagoen pantailako hozkailua, botiketarako, botiketarako eta txertoetarako aplikatutako diseinatutako diseinua\nIntuiziozko kontrolek barneko tenperatura +2 eta + 8ºC artean doitzeko aukera ematen dute, gero egonkor mantentzeko.\nPantailako farmazia medikuen txertoaren hozkailuak pertsonalki erabiltzen duen baldintza betetzen du\nHot Tags: Erakutsi hozkailu medikoa (2-8 ° C), fabrikatzaileak, hornitzaileak, handizkako salmenta, erosi, fabrika, pertsonalizatua, stockean, ontziratuta, doako lagina, markak, Txina, Txinan egina, merkea, deskontua, prezio baxua, deskontua, prezioa , Prezioen zerrenda, Aurrekontua, CE, Moda, Berriena, Kalitatea, Aurreratua, Iraunkorra, Mantentzeko erraza, Azken Salmenta, Klasikoa, Fantasia, 2 urteko bermea


Munduan Barrena Bizikletaz: enero 2013\nAustraliako kontu zaharrak (I)\nAurreko batean, etxeko ganbaran pilatzen diren gauza zaharren artean, aspaldiko paper eta idazki sorta batekin egin nuen topo, ustekabean. Galdutzat nituen gutunak ziren, Australian izan nintzen garaian idatzi eta hainbat laguni handik bidalitakoak. Hona hemen orain dela hamar urteko kontu zahar haiek.\nBingara herri txikia da, beste bat gehiago, ia elkarren kopiak dirudite herri hauek. Gelditu gabe pasatu behar nuen baina kale nagusian turismo bulegoa ikusi dut eta sartu egin naiz. Hango arduraduna edadeko andre atsegina da eta Delungrako errepidean -nire bidean- interes historikoa daukan zerbait dagoela esan dit. Myall Creek izeneko tokian monumentu bat eraiki dutela orain dela ez asko, XIXgarren mendean han hil zuten aborigen talde baten omenez. Halako zerbait ulertu dut behintzat.\nAurrera jarraitu dut. Errepidean ia ez dago trafikorik. Eguerdia da eta bero egiten du. Ingurua bakartia da eta paisaian muinoak, belardiak eta zuhaitz eta zuhaizti bakanak ageri dira.\nMyall Creek-en, errepidetik 200 bat metrora, picnic mahai pare bat dago eta bertan, itzalean, eseri naiz. Hauxe da tokia baina monumenturik ez dut ikusten. Nire inguruko belardiaren berdintasunean zuhaitz banaka batzuk dira nabarmentzen den guztia eta urrunago, behealde batean, etxalde bat. Izan ere, ez dago monumenturik hemen. Ez behintzat lurretik gora altxatzen den gisakorik, nik espero nuen bezala, bidezidor bat baizik, azkenean ohartu naizenez. Bidezidorra belar eta elorrien artetik barneratzen da lautadan eta kilometro inguruko ibilbidea osatzen du. Tarteka, 50 metrotik behin-edo, oroitarri bat dago. Eta oroitarriok, bakoitzean grabatutako hitz eta irudien bitartez, 1838. urtean hemen gertatu zen sarraskiaren berri ematen dute.\nUrte hartako ekainean dozena bat gizon txuri abiatu ziren zaldiz bere ganadua lapurtu edo zegoen bazkatokitik aldendu zuen jendearen bila. Abeltzainek aborigenen lurrak eta ur putzuak bereganatuak zituzten abelgorria hazteko eta haiek ganadua hil edo urrunduz erantzuten zuten. Gizonak Myall Creek-era heldu zirenean aborigen talde bat topatu zuten han. Inguruko kolonoek otzan eta baketsutzat zeukaten talde hau eta ia gauza ziurra zen ez zeukatela zeikusirik ganaduaren aferarekin. Hala ere, zaldizkoek elkarrekin lotu zituzten 28 gizon, emakume eta haurrak, pilota handi bat osatuz bezala, eta arrastaka eraman zituzten inguruetatik. Gero tiroz eta matxetez denak akatu, gorputz adarrak moztu eta sutara bota zituzten.\nBidezidorra bihurgune pare bat egin eta zuhaitz idor batzuen ondotik igaro da. Han, gerizpe ziztrinaren babesean, harrizko jarleku bat dago eta bertan eseri naiz atseden pixka bat hartzera. Eguzkiak gogor jotzen du eta izerdia tantoka datorkit kopetatik behera. Inguruan ez da beste inor ageri, neu naiz Myall Creek-eko zidorreko ibiltari bakarra. Baina oroitarriek ez dute amaitu bere istorioa azaltzen. Laster itzalaren babesa utzi eta aurrera segitu dut.\nEz, ez dute amaitu. Esaten dute, orain, Myall Creek-ekoa ez zela gertaera berria edo apartekoa izan eta garai hartan burutu ziren sarraski handiagoen testuinguruan kokatu behar dela. Hurrengo oroitarriek datu gehiago gehitzen dute. Ordurako hirietan sektore batzuk nekatzen hasiak ziren horrenbesteko krudelkeriarekin eta hiltzaileak epaituak izan ziren. Lehenengo epaiketan errugabe atera ziren baina bigarren batean gizonetatik zazpi errudun jo zituzten eta urkatuak izan ziren. Hura izan zen aborigenak hiltzeagatik txuriak urkatu zituzten lehen aldia. Hala ere, horrek ez zituen geldiarazi sarraskiak eta ia beste ehun urtez errepikatu ziren halako krimenak. Azkena 1928. urtean.\nBidezidorraren amaieran oroitarri handiago bat dago. Adiskidetzeko urrats bat izan nahi du ibilbide honek -dio- eta Australiako txuriek eta aborigenek elkarrekin eraiki dute.\nIbilbidean atzera egin dut astiro eta hasierako picnik tokira heldu naiz. Toki honetatik bidezidorraren eta oroitarrien arrastorik ez da somatzen. Inguruan dena geldirik dago. Errepidetik, oso noizean behin, motor baten hotsa iristen zait unetxo batez. Gero isiltasuna berriro. Eguzkia zeru-lur bakartien jaun eta jabe da, bero zakarra egiten du. Bizikletako motxila batetik liburu bat atera eta gerizpean eseri naiz, ur-botila ondoan dudala. Eta irakurtzen hasi naiz:\nAustraliako lehen biztanleak orain dela 45.000/60.000 urte iritsi ziren kontinente honetara eta badirudi itsasoz etorri zirela Indonesiatik, Timor-etik beharbada. Geroztik, Australiako klima eta lurretara egokitu eta hemen bizi izan dira. Orokorrean onartzen da munduan etenik gabe iraun duen kulturarik zaharrenetakoa dela eta batzuek diote Australiako hizkuntz-familia munduko zaharrena izan daitekeela. Euren artea, mitoak eta sinismenak munduko zaharrenen artean daude. Ehiztariak, arrantzaleak eta fruitu-biltzaileak ziren. Ez zeukaten buruzagirik edo aginte-egiturarik. Ez zuten arroparik janzten, ez etxerik edo aterpe iraunkorrik eraikitzen. Ez zuten hazirik landatzen edo abererik hazten. Ez zeukaten zeramikarik. Jabetzaren zentzua ia ezezaguna zen haientzat eta euren hizkuntzetan ez zegoen "bihar" edo "atzo" esateko hitzik.\nJames Cook nabigatzaileak 1770. urtean ezarri zuen Britaina Handiko bandera Australiako ekialdeko kostan. Esan daiteke une horretan hasi zela kolonizazio europarra eta Australiako aro modernoa. 17 urte geroago Inglaterrak erabaki zuen lurralde urrun eta ia ezezagun hura presondegi egokia izan zitekeela eta bere espetxeetatik lehen lapur eta gaizkile taldea atera, 11 itsasuntzitan sartu eta hara bidali zituen. Guztira 1500 lagun. 1778ko urtarrilaren 26an gaur Sydney dagoen tokira iritsi ziren eta horixe da gaur, hain zuzen, Australiako egun nazionala.\nJames Cook Australiako ekialdeko kostara heldu zenean sinpatiaz eta harriduraz begiratu zien han aurkitu zituen gizon-emakumeei. Bere egunerokoan hau idatzi zuen: "Batzuek pentsatuko dute lurrean dagoen jenderik mixerableena dela baina gu europarrok baino askoz zoriontsuagoak dira. Lasaitasunean eta berdintasunean bizi dira. Lurrak eta itsasoak bizitzeko behar den guztia ematen diete..." Hondartzan eserita edo kanoa txikietan arrantzan ari zen jende haren jokabideak ere harridura sortu zuen Cook eta bere gizonengan. Etorri berriak han egon ez balira bezala jokatu zuten: "...apenas jaso zituzten begiak bere zereginetatik". Cook-ek honako hau ere idatzi zuen: "badirudi ez dietela baliorik ematen guk eskeintzen dizkiegun gauzei... ematen du nahi duten guztia guk alde egitea dela".\nEuropar gehienek, ordea, basatitzat hartu zituzten, gizakien mailara iristen ez ziren piztitzat ia. Eta ikuspegi horrek XX. mendera arte iraun du. 1960an, Queensland-eko eskolaliburu batek horrela aurkezten zituen gutxigorabehera eta 1967ra arte Gobernu Federalak ez zituen hiritartzat hartu: ez zituen zentsu nazionaletan sartzen eta ez zeukaten botoa emateko eskubiderik.\nInork ez daki ziurtasunez zenbat bizi ziren Australian europarrak heldu zirenean. 300.000tik 1000.000ra pentsatzen da. Baina XIX. mendearen bukaera aldera 50.000 edo 60.000 baino gehiago ez ziren izango. Kolonoek ekarritako gaixotasunak, batetik, eta sarraskiak eta hilketak, bestetik, izan ziren beherakada horren arrazoia. Gaur egun aborigenak Australiako biztanleriaren %1,5 inguru dira eta nekazal inguruetan edo "outback"ean (Australiako barrualdeko eremu mortu apartatuak) bizi dira.\nLapurtutako Belaunaldiak (The Stolen Generations). Izen hori ematen zaie 1910. urtetik 1970.era bere familietatik indarrez urrunduak izan ziren haur aborigenen belaunaldiei. Gobernuaren politika izan zen eta haurrak estatuaren ardurapeko zentroetara, misioetara edo adopzio-etxeetara bidaltzen zituzten. Gurasoekiko loturak hautsiz, haur horiek "zibilizatzea" eta mundu txurian integratzea izan omen ziren esperimentu horren helburuak. Inork ez omen ditu zenbaki zehatzak ezagutzen baina badirudi hamarren batetik heren batera izan zirela guraso aborigenei lapurtutako haurren kopurua. Esan behar da 1960 arte Australiako estatu gehienetan guraso aborigenek ez zutela bere haurren lege-zaintza; estatuari zegokion eskubide hori eta beraz nahi zuena egin zezakeen. Askotan haurrei esaten zieten bere gurasoak hilda zeudela; beste batzuetan ez zituztela gehiago maite. Gurasoen artean, eta minaren ondorioz, alkoholismoa eta suizidioak goreneko mailara igo ziren. 16 edo 17 urte zituztenean haur hauek "libre" geratzen ziren. Aukera ez zen erreza orduan ere: bere jatorrizko komunitateetara itzuli, ordurako arrotzak zitzaizkien bizimodura eta jendartera edo gizarte txuriko aurreiritzi eta mesfidantzen artean aurrera egiten saiatu.\nAzken 20 urteetan Australiako gobernuen politika aldatu egin da. Zenbait kasutan lurrak itzuli dizkiete komunitate aborigenei. Diru gehiago gastatu dute eskola eta hospitaletan eta baita komunitateetako ekimen eta egitasmoei babesa ematen ere. Baina ez dirudi horrek aldaketa handirik ekarri duenik. Gaur egun, bizi-kalitatea eta ongizatea neurtzen duten adierazle guztietan (lana, hospitalizazioa, suizidioak, haurren heriotzak, espetxeratzeak...) aborigenak beste australiarrak baino 2tik 20ra aldiz okerrago daude. Aborigenak australiar txuriak baino 20 urte lehenago hiltzen dira, bataz beste.\nOrduak aurrera joan dira. Beroaren erasoa apalduz doa eta laster errepidean egotea zeregin atsegina izango da berriro. Haize leun bat atera du. Zuhaitz eta belar hostoei xuxurlatzen die eta hauek, bere lozorrotik esnatuta, kulunka jarri dira. Zeruan hodei gris beltzak azaldu dira eta haizea da orain Myall Creek-eko ahotsa. Bere desolamenduan badu leku honek hunkigarria den zerbait. Aurrera jarraitu behar dut. Liburua itxi, ordeka bakartiari azken begirada bat eman eta abiatu egin naiz.\nDarwin, 2002ko martxoak 14\nPublicado por Lorenzo Rojo, "Lontxo". lontxo@hotmail.com en 9:30 3 comentarios:


Iruñeko planetarioa - Wikipedia, entziklopedia askea.\nYamaguchi parkean kokatzen den Iruñeko planetarioaren eraikina. Irudi gehiago\n42°48′32″N 1°39′54″W / 42.809°N 1.665°W / 42.809; -1.66542°48′32″N 1°39′54″W / 42.809°N 1.665°W / 42.809; -1.665\nInaugurazioa 1993ko azaroaren 26a\nIruñeko planetarioa Nafarroako Iruñea hiriburuan dagoen zientzia eta teknologiaren hedapenerako kulturgune bat da.\n1993ko azaroaren 26an inauguratua izan zen. Nafarroako Gobernuaren eskutik eraiki zen. Planetario de Pamplona, S.A. enpresa publikoak kudeatzen du eta zuzendaria Javier Armentia astrofisiko gasteiztarra da.\nEraikina estilo modernoan diseinatu zuten baina proportzio klasikoak mantentzen ditu. Zilindro batek eta paralelepipedo batek osatzen dute eraikina eta adreilu gorriz egina dago. 20 metroko diametroa duen kupula du, munduko handienetako bat, Tornamira eraikinean kokaturik dago. Izarren proiektoreaz gain beste 70 proiektore eta ikus-entzunezko sistema ere baditu.\nErdisotoa: 1.723m2-ko azalera du eta bertan tailerren gela, bi ikasgela eta liburutegia daude.\nLehen solairua: 1.945m2-ko azalera du eta erabilera anitzeko harreraren inguruan antolatzen da. Tornamira izeneko proiekzio gela, erakusgela nagusia (400m2), denda eta 240 ikusle har ditzakeen hitzaldietarako erabiltzen den aretoa daude.\nPlanetaria Yamaguchi parkean integraturik dago, Mendebaldea auzoan.\nErakusketaz gain hainbat aktibitate eskeintzen ditu Iruñeko planetarioak; hitzaldiak, ikastaroak, kongresu edo batzarrak, erakusketak, ekitaldiak, tailerrak, kontzertuak, mintegiak...\n↑ a b c (Gaztelaniaz) «Aurkezpena» Iruñeko Planetarioa (Noiz kontsultatua: 2019-11-16).\n↑ (Gaztelaniaz) «Planetario de Pamplona :: Descubre Navarra, Turismo en Navarra» turismo.navarra.com (Noiz kontsultatua: 2019-11-16).\n↑ «Iruñeko Planetarioa - Pamplona» www.turismo.navarra.es (Noiz kontsultatua: 2019-11-16).\nMultimedia: Pamplona Planetarium\nEuskal Herriko planetarioak\nMendebaldeko eraikinak (Iruñea)\n1997an amaitutako eraikinak


2012ko aurrekontuek 322 milioi euro murriztu dituzte etxebizitza eskuratzeko laguntzak | Consumer\nAurreko paketeetan, Gobernuak kendu egin ditu Alokairuko Sozietate Publikoa eta Emantzipazioko Oinarrizko Errenta\n2012rako Estatuko Aurrekontu Orokorretan 322 milioi euroko murrizketa dago etxebizitza eskuratzeko laguntzetan. Halaxe iragarri zuen Ministro Kontseiluaren azken bileraren ondoren Ogasuneko eta Administrazio Publikoetako ministro Cristobal Montorok. Neurri horrek etxebizitza-politikari buruzko aurreko erabakiak osatzen ditu, eta, horiekin, Gobernuak jada kendu zuen Alokairuko Sozietate Publikoa, eta Emantzipazioko Oinarrizko Errenta ez berritzea erabaki zuen.\nJoan den abenduaren 30ean, Gobernuak erabaki zuen alokairurako laguntza-programa ez zabaltzea 22 eta 30 urte bitarteko gazteei. Neurri hori indarrean jarri aurretik diru-laguntza esleituta zutenei bakarrik dagokie. Gainera, Gobernuak erabaki zuen Alokairuko Sozietate Publikoa (SPA) kentzea, merkatuko errentetatik beherako prezioetan alokairua errazteko.\nIragarritako azken murrizketaren ondorioz, etxebizitzak erosteko eta alokatzeko laguntza publikoak murriztu egin dira berriro, sektoreak izan duen beherakada orokorraren testuinguruan. 2011n, salerosketen kopurua %29,3 jaitsi zen. Iaz, “Etxebizitza birgaitzeko eta eskuratzeko sustapena, administrazioa eta laguntzak” izeneko partidak 1.126,6 milioi euroko aurrekontua izan zuen.\n2012 ebakin etxebizitza laguntzak presupuestos-eu


kritiken hemeroteka » Buhameen argiak, kaskaroten ilunak\n« Lagun izoztua | Ordaina zor nizun »\nBuhame-argiak / Ramón María del Valle Inclán (Anastasio Esnaola) / Ibaizabal, 2001\nBuhameen argiak, kaskaroten ilunak Karlos del Olmo / Euskaldunon Egunkaria, 2002-03-02\n“Ni herri sentitzen naiz. Herri xehearen tribuno izateko jaio nintzen, baina gero bilau bilakatu nintzen itzulpenak eginez eta bertsoak osatuz”. Horra hor antzezlan honetako protagonista den Max Izarra itsuaren tragedia eta miseria laburbiltzen dituen aldarri mindua. Hainbat luma jenderen tragedia berbera.\nJokalekua Madril absurdu, dirdiratsu eta gosekil bat. Urrun samar Euskal Herritik, baina hegotarrek gertu-gertutik bizi izan zituzten Gorteko egoeraren ondorio mingarriak. Ezagunak dira bertsolariek hamarkada horien gainean botatako bertso samin eta gordinak: gosea, pobrezia, politikarien ustelkeria, langile borroka…\nEsperpento jarri zion deitura idazleak lanari, eta ez alferrik. Halakoxea ziren garaia, egoera, eta pertsonaiak. Valle-Inclanek orduko antzezlanik bikainetako bat ondu zuen, nahiz eta eszenategietara heldu ez denbora hartan. Egoera ez da asko aldatu. Egun, Euskal Herrian ere ia ez da antzezten euskal antzezlanik. Argitaletxeek ia ez dute literatura mota hori argitaratzen. Urtean, liburu gisara pare bat antzezlan baino ez da kaleratzen, sarien ondorio dira eta. Antzezlanei ez zaie Euskadi Saririk ematen. Antzerkia literaturatik desagertzekotan dago. Kritikariek ere ez dute generoa aintzat hartzen. Esperpentoa, bai.\nEgilearen hitzetan, “Heroi klasikoek Esperpentoa sortzen dute ispilu konkaboetan islatuta”. Patetikoa da egia itsu batek baino ez duela ikusten egiaztatzea. Errealitatea endekatzen denean, fartsa sortzen da. Esperpentoak fartsaren endekatzea du iturburu.\nPertsonaiak asmakari huts dira ala Valleren ingurukoen itzalak? Adituak ezin ados jarri. Max “Izarra” poeta Ramon bera izan daiteke. Edo oso amaiera lazgarria izan zuen Alejandro Sawa idazlea. Horrek ez dio, baina, tragediari ezer kentzen,.\nBuhame-argiak idatzi eta ia hurrengo hamarkadan jaio zen Anastasio Esnaola itzultzailea. Lan eskarmentu luzea izan du: irakaskuntza, kazetaritza eta itzulpengintza. Erretiratu beharrean, ez dio lan egiteari utzi, letretan sarritan jazotzen denez. Ez du behar makalik hartu apaiz frantziskotarrak. Testuak Elizaren gainean senperrenak eta bi esan arren. Jatorrizko hizkeraren usaina, kolorea, zaporea, zartakoak, laztanak… eman ditu euskaraz. Hizkera pertsonala, askea, herritarra, arrunta bezain goitiarra. Han-hemenkako hitzak eta joskerak darabiltza, potoloak eta dialektalak. Ezin erraza izan, beraz, euskaratze lana, egileak berbak aukeratzen ei zituelako iradokimena eta sonoritatea oinarri. Zatiren bat bertso moduan eman digu itzultzaileak. jatorrizko poemen ordez.\nTeorilarien ustez, itzultzerakoan beti galtzen da zerbait. Baliokidetasuna lortu behar du itzultzaileak. Erraza esaten, gaitza egiten, baina. Areago antzerkia denean. Antzerkian ezin egin daiteke itzulpen hutsa. Testua eszenategian esateko egokitu beharko da, hartzailearen kulturara eta esamoldeetara ekarri. Itzulpen honek bietatik edan du: itzulpena da, bai, baina areago joaten da. Espainiar buhame euskaldundu horiek, apika, inoiz ere euskal eszenategirik ikusiko ez duten arren.\nAnastasiok berak hitzaurrean dioskunez, hitz batzuen adierazpena euskarara itzultzean galdu egin da. Hor ikusten ei da hizkuntza zer den. Hizkuntzak bere historia eta kontzientzia gordetzen ditu adierazpenetan, baina horietako batzuk itzulezin bihurtzen dira beste lengoaia batera aldatzerakoan. Horrelakoetan eman beharko du itzultzaileak neurria.\nBorroka latza izan du aurrean itzultzaileak. Izenburutik beretik hasita. Irakurle guztion pozgarri, gehienetan garaile irten du. Tamalez, euskal bertsioan ez dira agertzen Dramatis Personae delakoa eta horren oinean egileak jarritako ohar lagungarria. Euskaratzaileak aukeraturiko puntuazio sistema bitxi gertatzen da noizean behin. Noiz edo noiz akats mekanografiko edo tipografikoren bat edo isuri da. Eguneroko ogia. Baina bilduma honi erabateko bikaintasuna eta kalitatea eskatu behar zaizkio. Euskal literatur itzulpenaren ikur delako.\nIrakurle arruntak —muntadunenak—, txikikeria tekniko horiek alde batera utzita, gustura asko murgilduko dira lan honetan. Testu arina da, nahiz eta batzuetan bereak eta bi bota. Gaurko irakurleak argia topatuko du buhame marjinal horiengan. Hain du lanak egungo egoeraren antz handia!: “Herri errukarri honek jainkojale mutxurdinen ipuin bihurtzen ditu kontzeptu handi guztiak”. “Merezimendua ez da saritzen Espainian. Lapurreta egitea eta lotsagabe izatea saritzen da. Makurkeria guztia saritzen da Espainian”.\nEgun literaturan gertatzen den beste jazoera bat harira ekarri gabe ezin gelditu. Irakurleok ez dute antzezlanik irakurri ohi. Beude! Nobelara jotzen dute. Betoz! Zergatik? Elkarrizketa bilatzen duelako, zenbat eta elkarrizketa gehiago, hobe! Baina antzerkia horixe baino ez da: elkarrizketa hutsa! XII. mendeko esan ezaguna moldatuta, hobe da antzerki itzulia irakurtzea, irakurgairik ez izatea baino!


MOE Munduko Osasun Erakundeak buruko gaitzen zerrendatik ezabatu zuen homosexualitatea, 1990eko maiatzaren 17an. Hogeita zazpi urte beranduago, hitzaldia eskaini du Jesus Estomba psikologoak Irunen. Gehitu Euskal Herriko Gay, Lesbiana, Transexual eta Bisexualen elkarteko kidea da, eta Eusko Jaurlaritzaren Berdindu sexu\n%7,6koa da euskararen presentzia kaleko elkarrizketetan, Siadecok Irunen egindako azken ikerketaren arabera Bi puntuko igoera izan du euskararen erabilerak Irunen, azken ikerketarekin alderatuta. %5,5koa izan zen emaitza 2007an, eta 7,6ra egin du gora orain. 2016ko abenduan egin dute ikerketa Siadeco


Ikatza argazkilari elkarteko kideen ikus-entzunezkoa - Goierriko Hitza : Goierriko Hitza\nIkatza argazkilari elkarteko kideen ikus-entzunezkoa\nARGAZKILARITZA // Bihar, ostirala, Ikatza argazkilari elkarteko kideek ikus-entzunezkoa eskainiko dute Legazpiko Kultur Etxean, 20:00etan. Elkarteko hainbat kidek egindako argazkiekin osatutako muntaia da. Gabon egunetan argazki salmenta solidarioa egi...\nARGAZKILARITZA // Bihar, ostirala, Ikatza argazkilari elkarteko kideek ikus-entzunezkoa eskainiko dute Legazpiko Kultur Etxean, 20:00etan. Elkarteko hainbat kidek egindako argazkiekin osatutako muntaia da. Gabon egunetan argazki salmenta solidarioa egingo dute, oraindik ez dakite zein elkarteri emango dizkioten irabaziak.


"Urduñan girotutako liburu asko daude, mendeetan toki garrantzitsua izateak isla izan du literaturan” - Urduña - Aiaraldea.eus\n"Urduñan girotutako liburu asko daude, mendeetan toki garrantzitsua izateak isla izan du literaturan”\nIzar Mendiguren Cosgaya 2018-02-21 07:00\n"No me des fuego" da klubean landuko duten lehen liburua. / Aiaraldea.eus\nAZAHARA GARCIA PEREZek (Urduña, 1982) irakurketa kluba sortu du Urduñan. Hiria ardatz duen liburuen zerrenda osatu du, eta bertan girotutako eleberri bat aztertu dute lehen saioan.\nIrakurketa Kluba eratu berri duzu. Nolatan?\nIstorio luzea da. Nik lapaginanumerotrece.es bloga dut, zale gisa. Nire bikoteak eta biok, “bidaiazaleen erronka” egitea pentsatu genuen: probintzia bakoitzeko nobela bat irakurri eta ondoren bertara joatea, bideoa grabatu eta youtubera igotzeko.\n“Literatura turismo” gisa defini liteke zure erronka, beraz.\nBai! Momentuz bi lan bukatu ditugu: Oviedokoa eta Pasaiakoa. Oviedon lau-bost aldiz egona nintzen, baina Pasaian ez. Oso polita izan zen Gipuzkoakoa. Bideoetan liburuak komentatzen ditugu, baina istorioen erroetara joan gabe.\nLiburuak bertaratzeko aukeraren arabera aukeratzen dituzu?\nToki batzuk errazak dira: Euskal Herria, Madril... Baina badira zailak ere, Albacete edo Ceuta kasu. Jendeari Twitter edo Facebook bidez galdetzea bururatu zitzaigun, bisitatu nahi ditugun lekuetako liburuak irakurri eta bertara joateko. Horrela ibiltzen gara.\nBizkaiaren txanda heldu zenean, Urduñan girotutako eleberriak zerrendatu nituen, banekielako bazirela batzuk. Googlen begiratu nuen, baina ez zen hirian girotutako izenbururik agertu. Orduan, No eres de Orduña si... Facebook taldera jo nuen, eta jendeak oso ondo erantzun zuen: 6-7 liburu gomendatu zizkidaten. Eleberri horiek ardatz hartuta post bat argitaratu nuen nire blogean. Hori ikustean deitu ninduten Zikoina aldizkaritik elkarrizketa egiteko, Gabonetako oparien aitzakian. Bertatik atera zen Irakurketa Kluba sortzeko ideia. Liburuzainarekin hizketan, aukera ikusi genuen.\nUrduñan girotutako liburu asko al daude?\nBai. Lehen liburua Francisco Panerak idatzitako Mentir es encender fuego izango da. Ondorengoak denon artean erabakiko ditugu. Nik ez dut parte hartuko duen jendea ezagutzen, eta beraz, ez dakizkit euren zaletasunak. Lehen pausu gisa, horrekin hasi gara. Saioa otsailaren 22an izango da, 18:00etan Alondegian. Liburua irakurrita etorri beharko dira partaideak. Alea eskuratu nahi duenak liburutegira jo dezakete.\n"Eleberri askok aipatzen dute Urduña, horregatik arakatu nuen sarean. Toti Martinez de Lezearen pertsonaia batzuk Urduñatik pasa ziren XVI.mendean"\nHarritu egin al zaitu Aiaraldea hainbeste istorioren parte izateak?\nEz, banekien. Eleberri askok aipatzen dute Urduña, horregatik arakatu nuen sarean. Toti Martinez de Lezearen pertsonaia batzuk Urduñatik pasa ziren XVI.mendean.\nEgia da sorpresaren bat edo beste eraman dudala: El huesped del balneario de Orduña liburua ezustekoa izan zen. Oraindik irakurtzeke dut, baina nobela beltza da. El ayalés sagaren bigarren liburua ere Urduñan kokatua dago, bere osotasunean, gainera. Hiria oso toki inportantea izan zen mende haietan, beraz, horrek ere isla du hainbat literatura lanetan.\nZerekin egingo du topo klubera batzen denak?\nUrduñan lehenbiziko aldia denez, uste dut datorren jendea harritu egingo dela ohartzean irakurtzea ez dela ekintza indibiduala. Batzuei nagikeria sortzen die liburuak irakurtzeak, norberak bakarrik egiten duelako. Ez da horrela, niretzat gauza bera da liburua irakurtzea edota seriea ikustea: istorio bat da, beste pertsona batekin komenta litekeena. Hori da, hain zuzen, asmoa: irakurketa etxetik ateratzea. Proiektu berria da, beste herrialde batzuetan egiten aspaldi hasi baziren ere. Hemen, oraintsu heldu zaio mota horretako taldeak eratzeari.\nNori zuzendutako jarduera da?\nJende guztiari. Gehienez, 15 lagun elkartzeko muga jarri dugu. Metodologiari dagokionez, bakoitzak bere etxean irakurri behar du alea. Hala, ondoren, komentatu egingo dugu. Ariketa polita da: denok irakurri dugu liburu bera, baina bakoitzak istorioa ezberdin bizi du. Hori ez da film edota telesailekin gertatzen, ikusi egiten duzulako. Irakurtzean zatirik handiena irudimena da: ez da inoiz liburu berdina irakurtzen, nahiz eta istorioa bera izan.\nZer nolako harrera izan du ekimenak?\nOrain arte 13 lagunek eman dute izena; beraz, ordu eta erdiko iraupena izango du saioak, gutxi gorabehera. Maiztasunari dagokionez, bost astean behin elkartuko gara. Martxoko tailerra, baina, Aste Santuan izango litzateke; horregatik astebete aurreratu dugu. Alondegia erabiliko dugu topagune moduan, liburutegira jendea ikastera ere joaten baita. Momentuz, gizon bakarra animatu da; hori izango dut erronka: mota honetako ekimenetara mutil gehiago batzea. Adinari dagokionez, ni naiz gazteena, hurrengoak 44 ditu, eta nagusienak 65. Oso pozik gaude, partaideen muga 15 lagunekoa baita.\nSaioak irekiak izango dira? Liburua irakurri gabe, entzutera joan al liteke?\nBai, noski. Ziur nago liburua irakurtzeko astirik izan gabe bertaratuko dela jendea. Urduñarrek, euren herriko istorioak jakin nahi badituzte posible dute agertzea. Hori bai: liburuari barrenak aterako dizkiogu, hori da arazo bakarra.\n"Orain arte 13 lagunek eman dute izena; beraz, ordu eta erdiko iraupena izango du saioak, gutxi gorabehera. Maiztasunari dagokionez, bost astean behin elkartuko gara"\nMentir es encender fuego eleberria landuko duzue lehen saioan. Urduñako zein espaziotan dago kokatuta?\nMendian. Istorioa Bizkaia eta Asturiasen arteko gerra batean oinarritua dago. Batailak Bizkaian kokatzen dira, batez ere, Gorobel mendian. Nerbioi jaiotza agertzen da, besteak beste. Nerbioi jaiotza agertzen da, besteak beste.\nIrakurketa klub gehiagotan parte hartu al duzu?\nBai. Interesgarria eta barregarria izaten da, oso ondo pasatzen dugu.\nNondik datorkizu irakurzaletasuna?\nEtxetik. Ama beti ikusten nuen irakurtzen. Txikitan ez zitzaidan gustatzen, behartu egiten nindutelako. Amak, baina, inbidia ematen zidan, gozatzen ikusten nuelako.\nLiteratura ondarea edo historia berreskuratzeko garrantzitsutzat duzu?\nBai, jakina! Batez ere, jende gaztearentzat. 16 urteko gazte batek ez du ziurrenik historia libururik hartuko, baina eleberria bai. Eta, akaso, bere buruari galdezka hasiko zaio: zer izango ote da egia? Eta zer ez? Askotan harrigarria da zuk gezurtzat duzuna egia dela jakitea. Nire iritziz, ona da eleberri historikoak irakurtzea gero historia jakin nahi izateko. Niri, behintzat, askotan gertatu zait, eta gazteago nintzela ere bai.\nBidaia tokiak aukeratzeko erabiltzen dituzu liburuak. Ba al duzu helmugarik buruan?\nBai, orain Kantabriakoekin nabil. Puerto escondido irakurtzeko asmoa dut, baina oraindik ez naiz hasi; beraz, ez dakit zehazki non dagoen kokatuta. Nire bikoteak bukatu du jada, biok batera aukeratu eta irakurtzen baititugu liburuak. Asmoa hurrengo hilabetean bertara joatea da, bideoa grabatzera.


Adinekoentzako zentro soziokulturalak « Prentsa oharrak\nBizanetako kafetegiak eta elkartzeko guneak irekiko dituzte bihar\nKategoriak: Prentsa oharrak — Etiketak: Adinekoentzako zentro soziokulturalak, Bizan sarea, koronabirusa — Komunikazio Zerbitzua / Servicio de Comunicación — 31 maiatza 2021 12:23\nZentro bakoitzean mahai kopuru mugatua egongo da eta ezingo dira 45 pertsona baino gehiago bildu\nBizan sarea —lehen, adinekoentzako zentro soziokulturalak— normaltasunera itzultzen ari da pixkanaka zerbitzuen funtzionamenduari dagokionez. Pandemia zela eta, itxi egin behar izan zituzten iaz, eta, orduz geroztik, osasun egoerak utzi ahala zabaltzen joan dira berriro.\nJantokiak izan ziren ateak ireki zituzten lehenak, eta haien atzetik beste zerbitzu batzuk jarri ziren berriz martxan, hala nola informazioa, ile-apaindegia, podologia, osasun-parkeak, lantegiak eta ikastaroak, betiere COVID-19aren kontra ezarritako segurtasun-protokoloa errespetatuz.\nBihartik aurrera, kafetegiak eta elkartzeko guneak ere erabilgarri egongo dira. Mahai kopuru mugatua izango dute eta 45 pertsonarentzako lekua egongo da gehienez ere.\nKafetegian derrigorrezkoa izango da maskara erabiltzea kontsumitzeko unean izan ezik; ezingo da zutik kontsumitu; mahai bakoitzeko 2 pertsona soilik egon ahal izango dira eta erabiltzaileen artean 1,5 metroko distantzia mantendu beharko da. Gainera, gehienez ere ordubete egon ahal izango da bertan.\nErabiltzaileek barran eskatu beharko dute horretarako ezarritako lekuetan, momentuan ordaindu, eta langileek esaten dieten mahaian eseri.\nNeurri horiekin batera, segurtasun arau orokorragoak ere errespetatu beharko dira bi zerbitzuetan.\nKafetegiak eta elkartzeko guneak ireki ondoren, hemerotekak dira Bizan sarean itxita jarraitzen duten zerbitzu bakarrak, eta, horiek ere, osasun egoerak uzten duenean irekiko dira.\nAdinekoentzako zentro soziokulturalek 94 lantegi eta 1.137 leku eskaintzen dituzte udako jardueren programazioan\nKategoriak: Prentsa oharrak, Prentsa oharrak — Etiketak: Adinekoentzako zentro soziokulturalak, ikastaroak, Jon Armentia Gizarte Politiken Adinekoen eta Haurren zinegotzia, Lantegiak — Komunikazio Zerbitzua / Servicio de Comunicación — 18 maiatza 2021 12:47\nOsasun parkeetako 200 adinekok haien ariketa-errutinak erakutsi dituzte Mendizorrotzeko futbol-zelaian\nUda iristear da eta adinekoentzako zentro soziokulturalek udako jarduera-programa abian jarriko dute berriz ere; oraingo honetan, 94 ikastaro eta lantegi eskainiko dituzte, eta 1.137 leku egongo dira guztira.\nEskaintza zabal horretan, era guztietako ikastaroak egongo dira, hala nola, kultura lantegiak, TikTok koreografiak, eta ohiko informatika ikastaroak, norberaren zaintzari edo ariketa fisikoari buruzkoak, edo osasun parkeak, besteak beste.\n“Adinekoak fisikoki zein mentalki hobeto sentitzea eta harreman berriak hastea nahi dugu; horri esker bere autonomia mantendu edo hobetuko dute, lagunduta sentituko dira eta bakardadeari aurre egin ahal izango diote, bakarrik sentitzen badira”, azaldu du Jon Armentiak, Gizarte Politikak, Adinekoak eta Haurrak Saileko zinegotziak.\nProgramazioaren % 70 aire zabalean egingo da eta % 30 herritar guztientzako izango da “adina kontuan hartu gabe, oso garrantzitsua baita belaunaldiek kezkak eta jarduerak partekatzeko aukera izatea”, esan du zinegotziak.\nTeknologia berriekin lotutako jarduerek ere garrantzi berezia izango dute, esaterako, ordenagailuak eta telefono adimendunak erabiltzen ikasteko ikastaroak, izapideak on line egiten ikastekoak eta abar; eskaeraren % 13 osatzen dute.\nJon Armentiaren esanetan “informatikaren gaia azpimarratzen dugu, informazioaren teknologia berriak gero eta gehiago erabiltzen direlako gure gizartean. Argi geratu da pandemiaren ondorioz bizi dugun gizarte- eta osasun-egoera honetan”.\nAriketa fisikoa Mendizorrotzen\nJon Armentia zinegotziak Mendizorrotzeko futbol-zelaian eman du programazio horren berri; izan ere, 200 adinekok hara eraman dituzte osasun-parkeetan egin ohi dituzten ariketa-errutinak, adinekoen zentroek antolatzen dituzten jardueren adibide gisa, eta Deportivo Alavesen omenez, aurten mendeurrena ospatzen baitu.\n“Denboraldi honetan babazorroek osasuna kendu eta eman digute, nahiz eta, azkenean, lehen mailan mantentzearen pozak une txarrak ahantzarazi dizkigun. Taldeari aitortu beharreko gauza da hori, are gehiago 100 urterekin osasun ona duela kontuan hartuta. Beraz, zorionak”, gehitu du Jon Armentiak.\nOsasun-parkeetan 60 urtetik gorako pertsonak elkartzen dira, ariketa fisikoa egiteaz gain, harreman sozialak ere indartzeko. Erabiltzaileak nahi dutenean joan daitezke parkeetara edo entrenatzailea dagoen ordutegian, aparatuak erabiltzen eta ariketa-errutinak egiten ikasi nahi badute. Saio horiek doakoak dira.\nUrte batzuetatik hona, nabarmen igo da parke horien erabiltzaile kopura eta egun 600 baino gehiago dira. Pandemia egoeran adinekoek jarduera segurutzat daukate aire zabalean egiten delako. Gainera, erabiltzaile askorentzat mugitzeko, sozializatzeko, eta, azken batean, bizi-kalitatea hobetzeko aukera bikaina dira.\nGasteizek 12 osasun-parke ditu, eta joan den astean Maider Etxebarria alkateordeak iragarri bezala, legegintzaldi honetan beste bi jarriko dira, Sansomendin eta Txagorritxun. Aparteko inbertsio planaren barruan izango da, zeina 2020ko aurrekontuaren likidazio positiboarekin gauzatu ahal izango baita.\nAdinekoentzako zentro soziokulturaletako udako ikastaro eta lantegietan izena emateko epea maiatzaren 20an hasiko da. Ekainaren 2ra arte, interesdunek 1.137 lekuetako bat betetzeko aukera izango dute, eta izena ematen den hurrenkeran esleituko dira.\nHorretarako, adinekoentzako zentro soziokulturaletara, gizarte-etxe eta kiroldegietako informazio zerbitzuetara eta herritarrei laguntzeko bulegoetara jo beharko dute. Udalaren webgunean eta 010 telefonoan ere erregistratu ahal izango dira.\nEkainaren 5ean, bete gabe geratu diren plazetan izena emateko epea zabalduko da.\nProgramazio guztia COVID-19ari aurre egiteko babes neurriak errespetatuz egingo da eta nahitaezkoa izango da maskara erabiltzea.\nKategoriak: Prentsa oharrak — Etiketak: Adinekoentzako zentro soziokulturalak, Argazki digitalen III.lehiaketa (+55), Jon Armentia Gizarte Politiken Adinekoen eta Haurren zinegotzia — Komunikazio Zerbitzua / Servicio de Comunicación — 4 otsaila 2021 13:58\nSan Martineko adinekoentzako zentro soziokulturala abenduaren 16an irekiko da; udal sareko handiena izango da\nKategoriak: Prentsa oharrak — Etiketak: Adinekoentzako zentro soziokulturalak, Jon Armentia Gizarte Politiken Adinekoen eta Haurren zinegotzia, San Martín — Komunikazio Zerbitzua / Servicio de Comunicación — 10 abendua 2020 16:34\nSan Martineko adinekoentzako zentro soziokulturala datorren astean irekiko da, abenduaren 16an; udal sareko 16.a izango da, eta handiena.\nPodologia, ile-apaindegi eta informazio zerbitzuak jarriko dira martxan; bestetik, osasun-parkearen zerbitzua urrian abiatu zen, eta Piztu zure auzoa programaren talde eragilea azaroaren bukaeran hasi zen biltzen. Abenduaren 21etik aurrera 1-3 egun irauten duten zenbait jarduera eskainiko dira, hainbat alor lantzeko: teknologia berriak, hezkuntza, osasunaren sustapena, aisialdia, harremanak, eskulanak… Geroago bi eta lau hilabeteko ikastaro eta jarduerak antolatuko dira.\nZentroak zeregin garrantzitsua beteko du San Martinen, auzoan 60 urtetik gorako 3.600 pertsona bizi baitira; baliabide berriaren erabiltzaile potentzial horiei Txagorritxu eta Lovaina inguruko beste pertsona batzuk gehituko zaizkie, horietan ere zentroak izan arren.\n“San Martineko zentroarekin auzokoen eskaera historiko bati erantzungo diogu, eta auzoa balio handiko gizarte-baliabide batez hornitzeko helburua betetzen; adinekoak elkartzeko gunea izateaz gain, hainbat zerbitzu eta programa eskainiko dizkie parte hartzeko, osasuna hobetzeko eta segurtasuna emateko. Bestela esanda, zahartze aktiboaren bidezko ongizateaz eta bizi-kalitateaz ari gara“, azaldu du Gizarte Politiken, Adinekoen eta Haurren zinegotzi Jon Armentiak.\nSan Martineko adinekoentzako zentro soziokulturala jartzeko Udalaren Teknologia Berrien Zerbitzuak erabiltzen zituen bulegoak baliatu dira; 1.300 m2 dira, aparteko hiru aretotan banatuta.\nLehenengoak 68 m2 du, eta jarduera fisikoak egingo dira bertan. Bigarrena da zabalena (740 m2) eta zentroko programazio eta zerbitzuen zatirik handiena hartuko du: lantegiak, prestakuntza-gela, ikus-entzunezkoen gela, informazio zerbitzua, ile-apaindegia eta podologia zerbitzua, baita kudeatzaile-talderako bulegoak ere. Hirugarrenean (488 m2) elkartze-aretoa, kafetegia, mediateka, hemeroteka, hiri-laborategia eta jantokia daude.\nGizarte Politiken zinegotziaren iritziz, “honelako baliabideen bitartez, adinekoek elkartzeko leku bat izan dezaten nahi dugu, ikasteko aukera ematen duen, osasuna eta ongizatea sustatzen dituen eta bizitza soziala eta parte-hartzea ahalbidetzen dituen programazioa eta zerbitzuen karta eskainiz. Hori guztia batuz gero, mendekotasuna prebenitzeko eta autonomia pertsonala sustatzeko errezetarik onena izango dugu”.\nInaugurazioa dela eta, bihar, abenduak 11, informazio-materiala banatzen hasiko da auzoko saltoki eta entitateetan, irekieraren berri emateko.\nHilaren 16an (asteazkena) inauguratuko da, eta egun horretan, baita 17an eta 18an ere, informazio-karpa bat jarriko da zentroaren kanpoaldean, hiru egun horietan programatutako bisita gidatuetan parte hartu nahi dutenek izena eman dezaten. Bisitek 30 minutu iraungo dute, eta gehienez 5 pertsonak osatuko dituzte taldeak.\nAuzokideek zein jarduera egin nahi duten iradoki ahalko dute karpan, “gure asmoa delako erabiltzaileek, auzokoek eta gizarte-eragileek definitzea programazioaren zati bat, San Martineko adinekoentzako zentro soziokulturala jarduera-edukiontzi handia izango baita“, gehitu du Armentiak.\nGasteizko adinekoentzako zentro soziokulturalak duela 40 urte baino gehiago sortu ziren. 35.000 erabiltzaile dituzte, hau da, hiriko 60 urtetik gorako pertsonen erdiak dira ohiko erabiltzaile.\n2015ean Lakua-Arriagako inauguratu zenetik ateak irekitzen dituen lehen zentroa da San Martinekoa.\nAdinekoek eta Santa Maria ikastetxeko ikasleek adore emateko mezuak trukatzen dituzte koronabirusari aurre egiteko\nKategoriak: Prentsa oharrak — Etiketak: Adinekoentzako zentro soziokulturalak, koronabirusa, Santa Maria HLHIko ikasleak — Komunikazio Zerbitzua / Servicio de Comunicación — 13 maiatza 2020 12:38\nBelaunaldien arteko programan hartzen dute parte, eta egun hauetan bideoak eta marrazkiak landu eta partekatzen ari dira.\nAdinekoentzako zentro soziokulturaletako erabiltzaileak eta Santa Maria HLHIko ikasleak adore emateko mezuak trukatzen ari dira covid-19aren pandemiari aurre egiteko.\nBatzuek zein besteek Udalak sustatzen duen “Piztu zure auzoa” belaunaldien arteko jardueran hartzen dute parte, eta horren bidez lotura estuak sortu dira ikasleen eta adinekoen artean.\nBazirudien osasun krisiak errotik moztuko zuela harreman hori, baina azkenean mantendu egin da, esperientzian ari diren 22 umeek mezuak, bideoak eta marrazkiak bidali baitituzte. Jardueran parte hartzen ari ziren 25 adinekoak, berriz, esker oneko bideo bat egitera animatu dira.\n2018an hasi zen Santa María de Vitoria ikastetxea “Piztu zure auzoa” programan parte hartzen. Adinekoak eta umeak zenbait gai lantzeko elkartzen dira: irakurtzeko laguntza, abegikortasuna hirian, ibilbide seguruak, migrazio esperientziak, eta abar. Belaunaldien arteko lan horretatik harreman ugari sortu dira eta orain, koronabirusaren garai hauetan, bizirik jarraitzen dute, teknologia berriei esker.


Gurasoentzako tailer sorta prest dauka Gizarte Zerbitzuen Sailak - Arrasate - Goiena.eus\nGurasoentzako tailer sorta prest dauka Gizarte Zerbitzuen Sailak\nXabi Gorostidi 2018-01-24 17:44\nHazkuntza osasuntsua, garapen emozionala eta nerabeen problematika izango dira gai nagusiak. Hiru bloke nagusitan banatu dituzte: 0-5 urte, 6-12 urte eta 13-18 urte. Tailerrak otsailetik martxoa erdialdera arte iraungo dute, eta izen emateak egiteko azken eguna etzi, ostirala, izango da.\n0 eta 18 urte arteko seme-alabak dituzten familiak ardatz hartuta, hitzaldi sorta antolatu du Arrasateko Udaleko Gizarte Zerbitzuen Sailak otsailerako eta martxorako.\nSaio guztiak Kulturateko Loramendi gelan egingo dituzte. Horietan parte hartu nahi dutenek gaur dute izena emateko azken eguna. Horretarako, bi bide daude: udal webguneko Izen emateak atalean sartzea edo telefonoa hartu eta 943 25 20 00 edo 943 25 20 07 zenbakira deitzea. Tailerrak euskaraz eta gaztelaniaz emango dira, izena ematen duten gurasoen hizkuntza jakintzara egokituta.\nHiru adin tartetan banatu dituzte hitzaldiak: 0 eta 5 urteko haurrak, 6 eta 12 urteko gazteak eta 13 eta 18 urte arteko nerabeak, hain zuzen ere. Multzo horietako lehena, 0 eta 5 urte bitartekoa, Hezibide elkarteko Mireia Centeno psikologo eta pedagogoak gidatuko du, eta, besteak beste, errespetuan oinarritutako haziera baten oinarriak eta anai-arreben arteko zeloak eta gatazkak jorratuko ditu. Saioak astelehenetan izango dira, 18:00etatik 19:30era, otsailaren 5etik martxoaren 12ra bitartean.\n6 eta 12 urte arteko multzoan, berriz, garapen emozional osasuntsua jorratuko du Mireia Centenok berak. Saioak martitzenetan izango dira, 18:00etatik 19:30era, otsailaren 6tik martxoaren 13ra. Jorratuko dituen puntuen artean daude haurren jarrera ulertzea eta gidatzea eta seme-alaben autonomia sustatzea.\nAzkenik, 13 eta 18 urte bitarteko nerabeen tailerra Ardatz Formazio eta Ikasketa Zentroak gidatuko du. Saioak eguaztenetan izango dira, 18:00etatik 20:00etara, otsailaren 7tik martxoaren 14ra bitartean.\nGurasoentzako tailerren triptikoa


Lau urteko ume bat harrapatu du auto batek Murillon - Nafarberri\nHome Hego Nafarroa istripua Lau urteko ume bat harrapatu du auto batek Murillon\nLau urteko ume bat harrapatu du auto batek Murillon\nOlatz Enzunza ordua: 20:51 Hego Nafarroa, istripua,\nLau urteko haur bat zauritu zen igande eguerdian Errioxako Murillo udalerriko Jubera etorbidean, auto batek harrapatu ostean. Jolaslekuaren alboan eman zen ezbeharra eta gertatutakoaren inguruan neurriak hartzen dabiltza Murilloko udaleko kideak.\nArgazkia: Murilloderioleza.org orrialdeari esker\nSOS deiek adierazi dutenez, bertako bidaiari batek eman zuen abisua eguerdiko ordu bata aldean. Abisua eman eta berehala larrialdi zerbitzuetako kideak eta guardia zibila bertaratu ziren. Haurra Logroñoko San Pedro ospitalera eraman dute.\nArgazkia: EuropaPress-eko Twitter kontuari esker\nHego Nafarroa, istripua\nHego Nafarroa istripua


Errotazio sinkrono - Wikipedia, entziklopedia askea.\nPlutonek eta Karontek aurpegi bera erakusten diote beti elkarri.\nAstronomian, gorputz baten traslazio eta errotazio periodoen balioak bat egiten dutenean, errotazio sinkronoa gertatzen dela esaten da. Honen eraginez, gorputz horrek beti aurpegi berdina erakusten dio orbitatzen duen gorputzari.\nEfektu honen adibiderik esanguratsuena Ilargiarena da; izan ere, Lurretik beti aurpegi berdina ikusten da, ez da Ilargiaren aurpegi ezkutua inoiz ikusten. Sinkronia hau modu naturalean jazotzen da, marea giltzadura deritzon prozesuaren eraginez. Izan ere, Ilargiak ez ezik, gainerako planeten satelite askok ere errotazio sinkronoa dute euren planetekiko.\nEzkerraldean ikusten da errotazio sinkronoaren efektua dela eta, Ilargiak aurpegi bera erakusten duela zentroarekiko. Eskuinaldean, ostera, Ilargiak errotaziorik ez balu ikusiko litzatekeen mugimendua.\nErrotazio sinkronoa duten gorputz batzukAldatu\nMarte Fobos, Deimos\nJupiter Metis, Adrastea, Almatea, Tebe, Io, Europa, Ganimede, Callisto\nSaturno Pan, Atlas, Prometeo, Pandora, Epimeteo, Iano, Mimas, Entzelado, Telesto, Tetis, Calipso, Dione, Rhea, Titan, Iapeto\nUrano Miranda, Ariel, Umbriel, Titania, Oberon\nNeptuno Proteo, Triton\nPluton Karonte (baita Pluton honekiko ere)\nIlargiaren kasuan, bai traslazio bai errotazio periodoek 4 aste baino zerbait gutxiagoko iraupen bera dute. Hori dela eta, berdin dio Ilargira Lurretik noiz begiratzen dugun, beti aurpegi bera ikusiko dugu. Lurretik ikus ezin dezakegun Ilargiaren zatiari Ilargiaren aurpegi ezkutua deritzo. Lehendabiziz 1959. urtean Luna 3 sonda sobietarrak aurpegi ezkutua behatu zuen.\nNahiz eta traslazio eta errotazio periodoak bat etorri, Lurretik Ilargiaren gainazalaren %59a ikustea posible da, librazio eta paralelazio fenomenoei esker. Librazioak orbita eszentrikoa dela eta Ilargiaren abiaduraren aldaketen eraginez sortzen dira. Honek gainazalaren 6º inguru gehiago behatzea ahalbidetzen digu. Bestalde, paralelazioa efektu geometriko bat da: Lurraren gainazaletik baliteke behatzailea Lurraren eta Ilargiaren zentroak lotzen dituen lerrotik distantzia nahikora egotea, eta horri esker, Ilargiaren gainazalaren beste 1º inguru arte ere behatzea posible da.\nAzken aldaketa 18 otsaila 2019(e)an, 19:07(e)tan


Nevers Ikastetxean Zero Harvard hezkuntza-ikerketa proiektuan parte hartzen dugu, Harvard Unibertsitatean garatua. Haurren ikaskuntza-prozesuei buruzko ikerketen diseinuan oinarritzen da: adimenaren izaera, ulermena, pentsamendua, sormena, etika eta haurren ikaskuntzaren beste funtsezko alderdi batzuk.\nProiektuaren helburua artearen inguruko hezkuntza, irakaskuntza, pentsamendua eta sormena ulertzea eta hobetzea da, eta baita gizarte eta zientzien arloan ere, norbanako nahiz erakunde mailan, hainbat testuingurutan eta diziplina anitzeko eremuetan.\nErronka honakoa da: pentsamenduaren irudikatzea adierazten jakiteko pentsatzen ikastea. Ikasleak txikitatik estimulatzen dira horren inguruan, gaitasunak hobetu eta, aldi berean, ikaskuntza sakon eta esanguratsuak sustatzeko.\nIrakaskuntza-ikaskuntza prozesuetan jarraitzeko errazak diren estrategia kognitibo ezberdinen bidez eramaten da aurrera, eta ikasleen pentsamendua martxan jartzen duten galdera edo baieztapen irekietan oinarritzen dira. Pentsamendu–estrategia mota honetatik abiatuz, irakasleak beren lana birplanteatzera bideratzen dira, ulermenaren aldeko pedagogia batetik. Era honetan, ikasleak eta irakasleak elkarren arteko etengabeko ikaskuntza-, egokitzapen- eta berrikuntza-egoera batean daude.


Temporales - “200” ikus-entzunezko instalazioa - Museo San Telmo\nIkusentzunezko lan hau Bigarren Mendeurrenaren azken mugarria da eta azken 200 urte honetako Donostiaren bizitzan barna ikus-entzunezko bidaia egitera gonbidatzen gaitu.\nGizarte-bizitzaz, hirigintzaz, gerrez, kulturaz, industriaz, kirolaz, gastronomiaz diharduten 13 istorio hautatu aurkezten dira bertan, mihise panoramiko ikusgarrian proiektatuta.\nPartaidetzazko esperientzia bat ere bada, non 200 gaztek istoriook kontatu dizkiguten, euskaraz, gaztelaniaz... baita ingelesez ere!\n2.000 irudi inguruk osatzen duten instalazio hau elkarreragilea da, norberak aukeratzen duelako zein den ezagutu nahi duen historia tartea edo istorio puska. Ikus-entzunezkoak lehen pertsonan kontatu dituzte 200 gaztek; alegia, hiriaren geroa kudeatzea egokituko zaien belaunaldiko donostiarrek.\nIkus-entzunezkoa osatzen da museoko fatxadan egindako instalazioaz, non proiektuaren 200 gazte partaideak agertzen diren, hiriaren geroa kudeatzea egokituko zaien belaunaldi berriaren sinbolo. Proiektu biak Morgancrea estudioak gauzatu ditu, Donostiako Udalaren, San Telmo Museoaren eta Donostia Kulturaren laguntzaz, hiria erre, suntsitu eta berreraikitzeko ebazpenaren Bigarren Mendeurrena dela eta, gauzatu ere.\nAbenduaren 15etik martxoaren 2ra ikusi ahal izango da San Telmo Museoko Laborategi Aretoan, doako sarrerarekin. Martxoan, ikus-entzunezko instalazioa Urgull mendiko Historiaren Etxera lekualdatuko eta han behin betiko paratuko da ikusgai; hots, erakusketa iraunkorraren parte izatera pasako da, betiere 2016an jarraipena izango duen bidean eboluzionatzeko eta zabaltzeko asmotan.\nAbenduaren 15etik martxoaren 2a arte.\nSan Telmo Museoko Laborategi Aretoa\nAsteartetik igandera, 10:00etatik 20:00etara.\nBidaia bat hiriaren historian barrena\nBidaia didaktikoa, zorrotza, hunkigarria eta arina proposatzen digu ikus-entzunezko instalazio honek, Donostiaren hedapen geografikoaz eta bilakabide arkitektoniko eta sozialaz gain ingurumen naturalak, tradizioak, gastronomia, arteak, industria, kirola ere erakusten ditu eta.\nIkus-entzunezko instalazio elkarreragile eta "nahi erara" eitekoa da, 2.000 irudi biltzen dituen proiektu hezitzaile eta parte-hartzaile bat. “200” independenteki ikus daitezkeen 13 ikus-entzunezkok osatua dago, eta euskaraz, gaztelaniaz eta ingelesez (frantsesezko azpitituluekin) eskaintzen da. Ikus-entzunezko hauek 14 metroko mihise panoramiko ikusgarri batean proiektatzen dira. Sistema elkarreragile bati esker, bisitariek pertsonaliza ditzakete ikusi nahi dituzten bideoen ordena eta kopurua. Emaitza ahots anitzeko kontakizun bat da, 1813tik aurrerako hiriaren berreraikuntzaren eta gaur egun arterainoko bilakabidearen berri ematen diguna.\nHiriko hainbat ikastola, ikastetxe, eskola, institutu, lanbide heziketako zentro eta unibertsitatetako 10 eta 25 urte arteko 200 gaztek parte hartu dute proiektuan.\nUrtarril-otsailetan antolatuko diren bideo-tailerretan partaideek beren bideoa sortu ahal izango dute, non hiriarekin lotutako istorio pertsonalak agertuko dituzten; hortaz, nolabait, “200” ikus-entzunezko instalazio hau sortzeko lanari hurbilduko zaizkio.\nLa inscripción en el taller es gratuita, pero habrá que inscribirse el mismo día en el museo.\nBideo tailerrak: 12 eta 16 urte artekoentzat. Urtarrilaren 2, 3 eta 24an eta otsailaren 21ean. 18:00etan, San Telmo Museoan. Doan.\nFamilientzako bideo tailerrak. Urtarrilaren 25ean eta otsailaren 22an, 17:00etan, San Telmo Museoan. 5 euro familiako.


Euskal Herria Bildu - Aristegi: “TTIP-ak erabakitze gunea urrutiratu ez ezik Herrien burujabetza are gehiago murriztuko du”\nAristegi: “TTIP-ak erabakitze gunea urrutiratu ez ezik Herrien burujabetza are gehiago murriztuko du”\nEuropa eta AEBren arteko merkataritza libreko itunak Herrien burujabetza ez ezik, estatuena ere murriztuko duela argudiatuz, TTIP-aren aurkako bere mozioa defendatu du Amaiurrek.\nHorrezaz gain, TTIP-ak herritarrei dakarzkien arriskuez ohartarazi du euskal koalizioak. "Gizarte, produkzio eta ekologia egiturei zuzen zuzenean eraso egiten dien termita da TTIP-a", esan du Aristegik.\nIldo horretan, Europa eta AEB negoziatzen ari diren itun sekretuak "herritarron lan eskubide eta sozialak murriztu eta multinazionalei mesede egingo diela" salatu du diputatu subiranistak. "Aurrean aurkituko duten guztia pribatizatuko dute", esan du.\nBere esanetan, "bankuei eta multinazionalei botere handiagoa eman eta gizarte ezberdintasunak areagotuko ditu itun horrek".\nAmaiurrek oso gogor kritikatu du negoziazioen sekretutasuna. Horregatik, herritarren euren borondatea adierazi dezaten Europa mailako erreferenduma egitea proposatu du euskal koalizioak.\nERCk, La Izquierda Pluralek, BNGk, Compromísek, PNVk, CiUk eta Nueva Canariak aldeko botoa iragarri dute. PSOEK, aldiz, lehen lau puntuei baiezkoa emango dien arren, erreferendumaren aukeraren aurka joko du. Gainontzeko talde parlamentarioek Amaiurren mozioaren kontra bozkatuko dute.


Lankidetza Programa | Bitartekarien Programa\nElkarrekin hazten - Epe luzerako harremana sortzen - Arrakasta partekatzen\nZure bazkide proaktiboa, eraginkorra eta fidagarria gara\nGaur egun gure bazkide profesional bihurtzen.\nDesberdindu eta arrakasta!\nZerbitzu korporatiboen hornitzaileen merkatu oso lehiakorra bereiztea, irtenbide bakarra eskainiz. Merkatua etengabe hazten ari den negozio eta bazkide profesionalen sare batekin estaltzen dugu, laguntza profesionalari, salmentei eta marketinari dagokionez aktiboki onartzen duguna. Lankidetzak ahalik eta etekinik handiena sustatzea nahi dugu\nZergatik negoziatu gurekin\nZeharka saltzen dugu bazkideen sarearen bidez. Enpresa lider bat ikusten dugun eskualde batean bazkiderik badago, bazkideari helaraziko diogu. Hasi abantaila gehiago lortzen gaur!\nGure bazkideek marjina askoz handiagoa lortzen dute industriaren batez bestekoekin alderatuta. Zenbat eta aukera gehiago bihurtu benetako negozioetara, orduan eta baldintza hobeak lortuko dituzte.\nGure taldea salmenta zikloko etapa bakoitzean laguntzeko prest dago. Hasierako negozio negoziazioetatik eta prezioetatik hasi eta laguntza teknikoa eta proiektuen kudeaketa osatu arte.\nGure lankidetza Offshore Company Corp-en ezarpen arrakastatsuarekin eta zuzeneko eragiketekin lotutako gaietan trebakuntza landu batekin hasten da - teknikoa eta komertziala.\nGure marjina zati handi bat bazkideei zuzendutako marketinari eskaintzen diogu. Zure eskualdeko jarduerak lagunduko ditugu, badakigulako ahalegin konbinatua dela emaitzarik onenak lortzen dituena.\nZure taldea motibatzen laguntzen dizuegu sasoiko pizgarri programen bidez. Zure taldea Offshore Company Corp zerbitzuak aztertzen eta saltzen erabat dedikatzen ahalegintzen gara.\nBihur zaitez gure lankidetza gaur\nBihur zaitez gure erreferentea!\nBihur zaitez gure agente 3 urrats sinpleetan eta irabazi ezazu% 14ko komisioa guri aurkezten diguzun bezero bakoitzeko\nEman izena gurekin\nBete beheko inprimakia eta gure Agentearen Laguntza Taldeko talde bat zurekin harremanetan jarriko da\nAurkeztu zure bezeroa gurera\nSartu zure bezeroa offshorecompanycorp.com-era gure zerbitzuetarako\nLortu deskontua zure bezeroentzat\nErregistratutako agentearen kodea erabiliz bezeroak erosteko zerbitzua% 3ko beherapena izango du fakturan.\nGozatu% 14ko komisioa salmenta amaitu eta 72 orduko epean * (ikusi gure komisio taula zehatza)\n3 hilabeteko epean One IBC ra egindako sarrerak\n<5.000 $ % 7\n5.000 $ - 30.000 $ % 10\n30.000 $ - 50.000 $ % 14\n3 hilabeteko aldian egokitutako komisioaren diru-sarrerak direla eta, gure bazkideei gomendatzen diegu epe jakin horretan zure One IBCren komisioa kentzea.\nUneko 3 hilabeteko epea amaitu ondorengo atzerapen beranduenetan, komisioaren zenbatekoa uneko komisio tasaren arabera ordainduko litzateke eta EZ da hurrengo 3 hilabeteko komisioaren zenbatekoari gehituko zaio.


Juan Zelaiari, esker onez • ZUZEU\nEuskaldun bat Everesteko gailurrera iritsi zeneko berria mundu osoan zabaldu zen. Hortaz, mundu osoak izan zuen euskaldunon kirol gaitasunaren berri. Askok jakin zuten orduan “tximist” pilek izen euskalduna zeramatela. Ez hainbestek, ordea, euskaldunak munduan kokatzeko operazio horren lantaldean Juanito Zelaia zegoela.\nMartin Zabaleta nire herrikidea eta Pasang Temba sherpalia izan ziren gailurrean. Bi bandera paratu zituzten Tripodean, bata ikurrina zen. Gogoratzen dut Martinen ama Monikari irrati batetik deitu ziotela eta testualki honela galdetu ziotela “Qué siente una madre al saber que su hijo es el primer español que sube a la cima?” Monikak, apaltasun osoz eta barru barrutik honela erantzun zion “No, no, Martin es vasco” Kazetariak orduan “Pero si es vasco, será español, no?” Monikak isiltasunarekin erantzun zion. Ez dakit nola erantzungo zukeen Juanito Zelaiak. Hala ere, biak ala biak indartsu bezain apal.\nNik neuk Nabarralderen bidez ezagutu nuen pertsonalki Juanito, orain dela sei urte. Oñatin, bere herrian, 1512ko konkistako kongresuen testuinguruan. Dagoeneko makila baten laguntzaz zebilen; ibili, zeren beste guztirako energia soberan zuen. Orduan kontatu zidan sostengu ekonomikoaz gain, berak pertsonalki babestu nahi zuela bertan egiten ari ginena. Indartsu bezain apal, zeren eta askok badakite Juanitok diruz lagundu zituela era askotako ekimenak, baina, gutxi batzuk baino ez, ekimen horietako batzuetan Juanito Zelaiak lantaldean parte zuzena hartzen zuela.


Google Scholar eta doktore tesia | Faroa\n← Aurkezpenak PDF formatuan\nInoizko eleberririk onenak →\nGoogle Scholar eta doktore tesia\nData: 2005(e)ko urriaren 26a Egilea: Joxe Aranzabal\nZehaztu guran nabil nire tesiaren izenburua. Igandean beste proposamen bat bidali nion doktoretza ikastaroko irakasleari, baina hark erantzun oraindik zehatzago zedarritu behar dudala arazoa.\nOrduan Google Scholar zerbitzuaz gogoratu naiz. Izan ere, oraindik orain Googlek berritu egin du zerbitzu hori, zeinek eskaintzen baitu oso bide erraza literatura akademikoa bilatzeko. Tesiak, liburuak, laburpenak eta artikuluak; denetik aurki daiteke hor.\nBlog hitza idatzitakoan, Google Scholar-ek hainbat tesi eta artikulu ekarri zidan begi bistara. Horietako batzuen izenburuak idatzi ditut zerrenda batean, ikusteko nondik nora bideratzen duten tesia zenbaitek: erretorika, enpresa, demokrazia, generoa\nAriketa ona izan da, zerrenda hori lagungarri izango dut-eta, nire tesia zehazteko orduan. Uste dut sarri joko dudala Google Scholar-era tesia lantzen dudan bitartean. Horregatik, lekutxo bat egin diot nire nabigatzailearen barran, gogokoenen tokian.\n2 Responses to Google Scholar eta doktore tesia\n2005(e)ko urriaren 26a 8:16\nNik ere joan zen asteko “Pautas Metodológicas …” kurtsoan izan nuen Google Scholar-ri buruzko ezagupena, zehaski kafea hartzen geundela. Herraminta interesgarri eta oso lagungarria dirudi. Nik ere nire tesiaren nondik norakoak definitzeko erabiliko dut.\n2005(e)ko urriaren 26a 19:33\nAupa, Aitor! Kafe ordua une egokia da horren berri izateko, bai jauna. Bihar ikusiko dugu elkar.


About: Lurbira (bitxigintza)\nLurbira edo globus crucigerra, Lurra irudikatzen duen bitxi bat da, gurutze batek koroatua. Lurbira, autoritatezko ikur kristau bat da, denboran zehar erabili izan dena eta gaur egun txanpon, ikonografian eta Austria, Bavaria, Danimarka, Suedia eta Errusia bezalako Koroako Bitxietan agertzen dena. Ezagutzen den lehen erabilera, V. mendekoa da, beharbada, 395 eta 408 urteen bitartean, non, Bizantziar Inperioaren lehen enperadorea izan zen Arkadioren txanponetan agertzen zen, baina askoz ziurragoa da bere ondorengo izan zen Teodosio II.aren txanponetan, 423an agertzea.\nLurbira edo globus crucigerra, Lurra irudikatzen duen bitxi bat da, gurutze batek koroatua. Lurbira, autoritatezko ikur kristau bat da, denboran zehar erabili izan dena eta gaur egun txanpon, ikonografian eta Austria, Bavaria, Danimarka, Suedia eta Errusia bezalako Koroako Bitxietan agertzen dena. Orbeak munduaren gainean (lurbira) Kristoren domeinua (gurutzea) irudikatzen du, literalki, lurreko gobernari batek eutsia (edo, batzuetan, aingerua bezalako izaki zerutiar batek). Kristok berak eutsia denean, objektua, mendebaldeko ikonografian, Salvator Mundi (Munduaren Salbatzailea) bezala ezagutzen da. Ezagutzen den lehen erabilera, V. mendekoa da, beharbada, 395 eta 408 urteen bitartean, non, Bizantziar Inperioaren lehen enperadorea izan zen Arkadioren txanponetan agertzen zen, baina askoz ziurragoa da bere ondorengo izan zen Teodosio II.aren txanponetan, 423an agertzea. (eu)\nLurbira edo globus crucigerra, Lurra irudikatzen duen bitxi bat da, gurutze batek koroatua. Lurbira, autoritatezko ikur kristau bat da, denboran zehar erabili izan dena eta gaur egun txanpon, ikonografian eta Austria, Bavaria, Danimarka, Suedia eta Errusia bezalako Koroako Bitxietan agertzen dena. Ezagutzen den lehen erabilera, V. mendekoa da, beharbada, 395 eta 408 urteen bitartean, non, Bizantziar Inperioaren lehen enperadorea izan zen Arkadioren txanponetan agertzen zen, baina askoz ziurragoa da bere ondorengo izan zen Teodosio II.aren txanponetan, 423an agertzea. (eu)\nLurbira (bitxigintza) (eu)


Gipuzkoako museoak - Museos de Gipuzkoa: Soinuenea - Herri Musikaren Txokoa\nHerri Musikaren Txokoa 1996ko urtarrilean Oiartzungo Udala eta Juan Mari Beltran Argiñenaren artean egindako hitzarmenaren ondorioa da.\nOiartzungo Udalak behin behineko egoitzarako Ergoiengo Eskola izan zen etxea uzten du eta behar diren azpiegituren ardura hartzen du eta behin betiko egoitzarako Iturriozko Dorretxea aukeratu du.\nDokumentazio ondarea J.M. Beltran Argiñenak herri musika jole, ikerle, egile eta irakasle gisan emandako urte luzetan bildutako soinu-tresnak, baita musikari buruzko idatziak eta ikus-entzunezko materialez osaturik dago.\n2002. urteko martxoaren 1ean ireki zituen ateak publiko ororentzat, eta geroztik zabalik ditu erakusketa zein dokumentazio zentroa bera.\nHerri Musikaren Txokoa herri musikaren inguruko dokumentazio zentroa da, proiektu zabala, helburu hauek dituena:\nSoinu-tresna erakusketaren bisitak: arruntak, audioarekin, gidatuak (bakarka eta taldeka).\nBiblioteka, fonoteka eta irudi artxibo kontsultak\nHerri musika kontzertuak eta bestelako ekintzak\nJabetasuna: Soinuenea Fundazioa\nHelbidea: Tornola Kalea, 6 (Ergoien auzoa) - Oiartzun - mapa ikusi\nBisita arrunta (audioarekin): 3 €\nBisita gidatua (5-10 pertsona): 7 €\nTalde bisita gidatuak (10-25 lagun): taldea 70 €\nBisita gidatuak aurretik hitzartu behar dira.


‘HTX20; Elkartasuna, eskuz esku’ argazki liburua, salgai | Hatortxu Rock\n‘HTX20; Elkartasuna, eskuz esku’ argazki liburua, salgai\nHatortxu Rock 20 erraldoia izan zen. Askotan aipatu dugu. Hain handia izan zen emaitza, gauza asko gure bistatik kanpo ere geratu zirela. Hau dela-eta, elkartasun jaialdi erraldoia posible egin zuen auzolana argazki liburu batean bildu dugu. ‘Elkartasuna, eskuz esku’.\nGari Garaialde, Ander Gillenea eta Josu Truebaren Bostok Photo taldeak, Saioa ‘Gauilunak’, Ibai Arrieta, Eider Iturriaga, Amaia Oca, Zuriñe Alava, Josetxo Perez, Fermin Bidaurre eta Dabid Sanchezek osatu dute argazkilari taldea. Diseinua, Oiartso Los Arcosen esku. Hitzaurrea, aldiz, antolakuntzako kide den Aitor Agirrezabalek egin du.\nKultura du aldarrikapen esparru Hatortxu Rockek. Euskal errepresaliatu politikoen eta haien senideen eskubideen defentsa eta dispertsio politikaren salaketa. Normalean, musikaren bitartez jaialdi bat antolatuz. Aurten, Hatortxu Rock 20ak hartutako pisua ikusita, beste ate batzuk ere jo ditugu. Ostegunean Iruñeko Golem Baiona zinemetan estreinatuko da ‘HTX20; Elkarrekin edozer dugu posible’ dokumentala, eta eskutik dator argazki-liburua ere.\nDokumentalaren aurkezpenean egonen da liburua lortzeko aukera. Eta ondoren, bai bata zein bestea Durangoko Azokan izanen dira, Txalapartaren standean. Hortik aurrera bai liburu-denda eta baita internet bidez eskuratzeko parada ere izanen da.


Finger - Film junturako aurpegia\nAnti Slip Film Aurpegia\nFactory Tour & Transport ontziak\nKola gabeko kontratxapatua? Kolarik gabeko kontratxapatuak liderra da teknologian\nOhol kontratxapatua geruza anitzeko taulako materiala da, egurrezko segmentuetatik biratutako xafla edo zurezko karratuetatik planifikatutako eta itsasgarrien bidez itsatsitako egur mehea, eta altzariak egiteko material arruntetako bat da. Hala ere, ohiko egurrezko itsasgarri gehienak erretxina sintetikoak dira ...\nKontratxapatuaren eta taulen arteko aldea\nBloke arbela. Blockboard oinarrizko taula batez eta taula sendoaren gainazalaz osatuta dago. Arbelaren nukleoaren taula, egurra listatik banatzeko, normalean espezie bera edo espezieen antzeko propietateak erabiliz. Oinarrizko taula hezetasun edukiaren kontrol apustua ...\nSulong Wood-en jatorria\nAzken urteotan, Pizhouk, tokiko eta inguruko inguruetako makalen baliabide aberatsetan oinarrituta, panelak prozesatzeko industria sortu du; enbor banaketa egiten ari diren nekazari batzuek kapitala pilatu dute, negozio ideiak agortu dituzte. Pizhou gobernua ...\nGarapen Ekonomikorako Zona, Pizhou Hiria, Jiangsu Probintzia, Txina